XXII CROSS EMILIO DE LA CÁMARA. MARRATXÍ, 09.01.2022 – Club Joan Capo\nPRIMERA COMPETICIÓ OFICIAL DE LA TEMPORADA\nDes de fa tres anys, en el món de l´atletisme, començar un nou any és equivalent a començar una temporada. I el cross celebrat a Sa Nova Cabana fou l´estrena oficial de la temporada 2022 a Mallorca, amb l´alicient, per a molts d´atletes, de competir a una nova categoria o, fins i tot, a un nou club.\nLa jornada fou excessivament ventosa i comptà amb bona participació tenint en compte que aquesta data no és la més adequada si parlam de les categories dels més joves.\nEl Club Joan Capó tengué una aportació a la jornada de 24 atletes, amb bons resultats i qualque petita decepció. Faltà la cirereta de qualque triomf, però lograren 4 llocs de podi. Tres d´aquestes posicions de privilegi foren per altetes que mai no ho havien lograt (Mateu Monserrat, 3er sub 14; Harun Aajal, 3er sub 10 i Ibrahim Iken, 2on sub 8)\nLes classificacions dels nostrers atletes foren aquestes:\nSub 8 masculí (300 metres)\n2. Ibrahim Iken\nSub 8 femení (300)\n5. Maria Llucia Binimelis, 12. Irene Pizarro\nSub 10 masculí (500)\n3. Harun Aajal, 6. Milo Casal, 29. Pere Joan Vaquer, Martín Carranza (retirat)\nSub 10 femení (500)\n24. Julieta Paweleski, 26. Laia Rincón\nSub 12 masculí (1000)\n8. Tomeu Joan Perelló, 10. Francesc Peña, 33. Miquel Suau\nSub 12 femení (1000)\n2. Maria Barceló Bennàssar, 4. Hiba Iken, 10. Faustina Paweleski, 24. Juana Maria Binimelis\n3. Mateu Monserrat Nicolau (7.58)\nSub 14 femenines (1000)\n5. Khadija Aouaj (3.50), 14. Mariona Perellò (4.02), 15. Irene Silgado (4.04), 24. Margalida Monserrat (4.26)\nSub 16 femenines (2000)\n18. Neus Risco (8.54), 25. Núria Aceituno (10.46)\n9 F40. Maria Barceló Timoner (18.11)\nJÚLIA PEÑA I ALEX J. DURÁN\nEls dos atletes del club de major nivell en l´actualitat, el passat dissabte (8 de gener) foren protagonistes de dues excel.lents notícies.\nJÚLIA PEÑA RAMIS (2006), en la seva estrena a la categoria sub 18, competí a la pista coberta d´Antequera (Màlaga) en un control de la Federación Andaluza. Ho va fer, amb molt d´èxit, a la prova de 800 metres. Guanyà la seva sèrie i, entre les 23 classificades, obtingué el tercer millor temps de la reunió amb la boníssima marca de 2.19.03. Es tracta d´una gran marca dins la categoria sub 18 que, a més a més, és rècord del club. (l´anterior era 2.22.9 de Cati López Gea lograt a l´any 1984)\nALEX J. DURÁN BOECKLER (2002) va conèixer que la Federació Balear d´Atletisme l´havia convocat per formar part de l´equip sub 23 que ha de participar al Campionat d´Espanya de cross (individual i per equips) que s´ha de celebrar a Jaén el 30 de gener. La seva gran actuació a la prova classificatòria celebrada el 19 de desembre a Son Ferrer ha tengut la seva recompensa.\nEnhorabona als dos! Desitjam que això només hagi estat un petit aperitiu d´una gran temporada.


Bereshit Barcelona Map: 2012\n1897, centenari de l'agregació dels municipis del pla de Barcelona\nLa Casa de la Vila de Gràcia, el 1931. És l’actual seu del districte.\nL’antic ajuntament de Sant Andreu, a la plaça Orfila, es avui la seu del districte.\nEdifici municipal de Sants-Montjuïc, construït el 1917.\nL’Ajuntament de Sant Gervasi el 1885. En el seu lloc s’hi va aixecar el mercat.\nSant Martí (a l’esquerra) i Les Corts han conservat com a seu de districte els edificis dels seus antics ajuntaments, a la plaça Valentí Almirall i a la plaça Comas.\nTEXT: Francesc Caballé\n"El gran salt endavant de Barcelona", Barcelona Metròpolis Mediterrània, núm. 35 [Quadern central]\nPublicat per Enric H. March a 19:33 Cap comentari:\nEtiquetes de comentaris: 1897, agregació, Gràcia, història, Horta, Sant Andreu de Palomar, Sant Gervasi de Cassoles, Sant Martí de Provençals, Sants, Sarrià, segle XIX\nBarcelona pam a pam, reeditat\nDesprés de vint anys d'espera, surt al carrer una edició actualitzada de Barcelona pam a pam, d'Alexandre Cirici (Barcelona, 1914-1983), la guia per exel·lència de Barcelona, que va editar Teide l'any 1971 amb la portada de Víctor Rahola, que és una icona del disseny gràfic; fotografies d'Oriol Maspons, els negatius de les quals han estat recuperats per oferir una millor qualitat de les il·lustracions; i els dibuixos del propi Cirici. Una obra que ha esdevingut una referència per al del patrimoni cultural i arquitectònic de la ciutat de Barcelona.\nAquesta edició actualitzada, editada per Comanegra, es compon de dos volums: el primer és bàsicament una reedició de l'obra original d'Alexandre Cirici, amb anotacions per poder conèixer quins elements de la ciutat han canviat; el segon volum, Per no perdre peu (amb portada també de Víctor Rahola), que repassa les transformacions que ha experimentat la ciutat al llarg dels itineraris descrits en el llibre original, ha estat escrit per Itziar González (Barcelona, 1967), arquitecta que va fer el jurament quan va acabar la carrera de no fer mai obra nova i dedicar-se a la rehabilitació del patrimoni arquitectònic de nuclis vells i del medi rural. Veïna de Ciutat Vella, va ser regidora del seu districte pel PSC entre el 2007 i el 2009, càrrec del qual va dimitir després de rebre serioses amenaces per lluitar contra els abusos urbanístics i l'especulació.\nL'obra es presenta el proper dimarts 18 de setembre, a les 20 h, a la Capella de Santa Àgueda de la plaça del Rei de Barcelona.\nPublicat per Enric H. March a 20:08 Cap comentari:\nEtiquetes de comentaris: Alexandre Cirici, presentacions, publicació\nLa revolució de l'aigua a Barcelona és la culminació de l'exposició que fins el passat mes de setembre de 2011 va estar instal·lada en el Museu d'Història de la Ciutat. La revolució de l'aigua s'inscriu en el cúmul de canvis que anomenem revolució industrial, trencà els vells equilibris entre l'aigua i la ciutat, necessitada, ara, d'una estructura d'abastiment que supera les possibilitats naturals del terreny que ocupa. L'aparició de la indústria, l'augment de la població i el creixement material de la ciutat, que tindria el seu punt d'inflexió en la construcció de l'Eixample, va propiciar el desenvolupament d'una nova manera no només d'entendre l'abastiment sinó d'entendre la relació amb l'aigua. Els nous requeriments industrials es van resoldre inicialment intensificant les velles pràctiques preindustrials, però els reptes de l'Eixample van posar les bases de la transició cap un nou model en el qual subministrament d'aigua i sistema de sanejament s'equiparaven als sistemes arterial i venós. Calia un nou clavegueram per evacuar les aigües distribuïdes i per garantir l'evacuació dels residus de latrines; i calia un bon cabal d'aigua per garantir la neteja d'aquest clavegueram. Els canvis decisius es van precipitar al tombant de segle, amb el procés de concentració empresarial i l'arrencada de l'efectiva renovació del clavegueram. Un dels aspectes més nous i rellevants d'aquest procés és la incorporació de l'aigua als habitatges, amb els nous aparells sanitaris i espais de bany que modificaren profundament les pràctiques higièniques i vehicularen una nova cultura del cos. Aquest canvi de model va necessitar uns cent anys, que es poden acotar entre el 1867, quan es construeix la primera elevació a la nostra ciutat, i el 1967, en què l'arribada efectiva de l'aigua del riu Ter permet generalitzar les noves pautes de consum.\nMalgrat que el llibre se centra en els anys que van de 1867 a 1967, en el procés de construcció de la ciutat no es poden deixar de banda els gairebé dos mil·lennis anteriors, en què l'aqüeducte i la resta d'infraestructures romanes i el Rec Comtal són l'antecedent necessari de la revolució que vindria després. I aquesta és, potser, una de les qüestions més interessant tant en quant han deixat una notable empremta en l'estructura urbana i en la seva toponímia, així com en la memòria ciutadana, com estem intentant fer palès en el bloc El Rec Comtal.\nPublicat per Enric H. March a 1:48 Cap comentari:\nEtiquetes de comentaris: publicació, Rec Comtal, Sant Andreu de Palomar, Sant Martí de Provençals, segle XIX, segle XX, sistema d'aigües\nBar El Refugio (Can Valero. Foto: Jacques Léonard, 1974)\nArran de la presentació del llibre Barraquisme, la ciutat (im)possible TV3 va emetre un reportatge on apareixen imatges de Can Valero, enregistrades per Jaume Clavero l'any 1965. No he sabut trobar on es podria veure sencera aquesta pel·lícula, però en tot cas val la pena fer-hi un cop d'ull perquè és un document històric de primer ordre. El llibre és la culminació de l'exposició Barraques. La ciutat informal, de la qual ja en vaig parlar extensament a l'apunt Les barraques de Barcelona.\nEstem parlant de barraquisme i la majoria de la gent que no ha viscut de prop el fenomen de seguida s'imagina no només un barri desestructurat, sense les condicions sanitàries i sense els serveis indispensables, sinó que relaciona les barraques amb uns tipus humans concrets marcats per aspectes ètnics (com els gitanos) i per la marginació social i la misèria (amb la corresponent correlació moral que la gent aplica sense cap criteri). Res més lluny de la realitat. Sí que és cert que alguns barris marginals, com la Perona, absorbien classes socials marginades o automarginades, però la major part dels nuclis de barraques de Montjuïc (Las Banderas, La Fosa, Tres Pins, Can Valero... 30.000 habitants en 6.090 barraques, segons un cens de 1957) senzillament acollien treballadors que no tenien cap possibilitat d'aconseguir un habitatge "digne". Si mireu les imatges hi veureu una normalitat absoluta: gent passejant pels carrers no asfaltats, gent que va o ve de comprar, nens jugant i persones tan ben vestides com els privilegiats de la ciutat formal.\nCan Valero era la barriada més concorreguda de Montjuïc. Es va formar al voltant d'un bar berenador que Valero Lecha va obrir darrere l'Estadi quan es va inaugurar. Era conegut pels exquisits entrepans de botifarra que servien, i el nom de l'amo (o del bar) va donar nom a l'assentament de barraques que es va anar estenent per la muntanya. Amb el temps, a prop del seu establiment se’n van obrir més: Bar Noche y Día, Bar Serrano o El Refugio, però cap d'ells va obtenir la fama del Bar Casa Valero [cliqueu sobre la imatge inferior per veure les imatges de Can Valero; TV3 no permet incrustar alguns dels seus vídeos fora del seu lloc web].\nLa proliferació de barris de barraques a Barcelona al llarg del segle XX fou un fenomen estès i general a tota la seva trama urbana, fins al punt que la ciutat va rebre l’apel·latiu de Barracòpolis. Tot i representar un model de creixement inacceptable per a l’ajuntament, la manca de polítiques d’habitatge va perpetuar aquesta situació, els barris es van consolidar i, malgrat que havien de conviure amb la desatenció, la por pel control i la repressió, van desenvolupar una vida social i veïnal activa.\nEl llibre és el resultat d’una recerca del grup Pas a Pas – Equip d’Estudi Barraques de Barcelona, duta a terme entre els anys 2004 i 2008 en el marc de l’Inventari del Patrimoni Etnològic de Catalunya. L’equip estava format per Xavi Camino, llicenciat en Antropologia Social i Cultural i diplomat en Estudis Avançats, Òscar Casasayas, llicenciat en Història, Pilar Díaz, llicenciada en Antropologia Social i Cultural i diplomada en Treball Social, Maximiliano Díaz, llicenciat en Història, i Flora Muñoz, llicenciada en Sociologia i Antropologia Social i Cultural. La coordinació de la recerca va córrer a càrrec de Cristina Larrea, doctora en Antropologia Social i Cultural, i Mercè Tatjer, doctora en Geografia i catedràtica de Didàctica de les Ciències Socials a la Universitat de Barcelona.\nEntre altres resultats, la recerca també va originar l’exposició Barraques. La ciutat informal, que es va poder veure al Museu d’Història de Barcelona entre els anys 2008 i 2009.\nCamino Vallhonrat, Xavi [et al.] (2011) Barraquisme, la ciutat (im)possible. Els barris de Can Valero, el Carmel i la Perona. Barcelona: Departament de Cultura de la Generalitat de Catalunya. (Temes d’Etnologia de Catalunya; 21). 296 p.\nPublicat per Enric H. March a 16:55 Cap comentari:\nEtiquetes de comentaris: arquitectura, barraquisme, Can Valero, Montjuïc, publicació, urbanisme, vídeo\nCan Batlló, com un gegant invisible, amagat darrere els murs. Un recinte pendent de transformació i objecte de la reivindicació i la lluita veïnal des de fa molts anys, actualment en procés de reapropiació per part de la ciutadania. Ens preguntem sobre quines són les regles del joc, els actors, interessos i estratègies que han dictat les transformacions urbanes a la Barcelona dels últims trenta anys i que ens han portat a la Barcelona actual, al Can Batlló de la propietat privada enfront del Can Batlló per a la ciutat. Ens preguntem sobre el futur i sobre les altres Barcelones possibles. Un documental sobre Can Batlló i les ciutats imaginàries.\nUna història que és extensible a altres parts de Barcelona, com el Poblenou, on hi ha molta feina a fer si es vol preservar el que queda del passat industrial de Sant Martí de Provençals.\nCom un gegant invisible és un documental de LaCol i Panòptica sobre Barcelona i els problemes i les possibilitats de la ciutat contemporània.\nAuditori Bloc11 Can Batlló | 17 juny | 17.30 h. Constitució 19, La Bordeta, Sants.\nSala Actes COAC | 18 juny | 19.30 h. Plaça Nova 5, Ciutat Vella.\nPublicat per Enric H. March a 11:22 7 comentaris:\nEtiquetes de comentaris: arquitectura, Can Batlló, patrimoni industrial, Sants, segle XXI, urbanisme, vídeo\nPublicat per Enric H. March a 0:00 4 comentaris:\nEl canal de Filmoaragon de YouTube (bloc La memoria filmada)ha editat aquesta filmació de Montjuïc en 16mm. L'autor és desconegut, però sembla ser amateur. El motiu central de la pel·lícula és una boda, que està acompanyada de diverses imatges de les instal·lacions construïdes l'any 1929 per a l'Exposició Internacional, i que comença amb una presa de la plaça Espanya seguida d'uns breus segons d'una cursa de motos dins de l'estadi.\nS'assegura que la filmació és de 1929, però sembla estrany que estant, suposadament, en plena exposició (20 de maig de 1929-15 de gener de 1930) no hi hagi visitants i s'hi estigui celebrant una boda. No acabo d'identificar de quin edifici surten la núvia i els convidats, però la comitiva està encapçalada per dos personatges femenins molt peculiars que porten el pit cobert d'insígnies, creus i escapularis.\nLa cursa de motos és de flat track, especialitat que es va córrer per primer cop a Catalunya l'agost de 1929, precisament a l'estadi de Montjuïc, i se'n van fer fins l'esclat de la Guerra Civil. La data ha d'estar, doncs, entre aquests dos esdeveniments.\nPodem esbrinar amb aquests detalls la data exacta d'aquesta boda? Celebrar una boda a Montjuïc en aquestes dates no ho podia fer qualsevol. De qui es tracta? És realment una boda?\nPublicat per Enric H. March a 13:14 Cap comentari:\nEtiquetes de comentaris: 1929, Exposició Internacional, Montjuïc, segle XX, vídeo\nA finals del segle XVIII els barcelonins van descobrir els banys de mar com a font de lleure i salut. Va ser quan van aparèixer les primeres cases de banys: Can Soler. Es tractava d’una construcció estable de dues fileres de banyeres per a homes i dones on es prenien individualment banys d’aigua de mar escalfada. La construcció de la Maquinista Terrestre i Marítima el 1856 va fer desaparèixer aquests primers banys barcelonins.\nPoc després de la seva desaparició, nous establiments es van anar consolidant al que ara és el passeig Marítim: els banys de Sant Miquel, El Astillero, els Orientals, La Deliciosa o El Neptuno. Els banys de mar vivien un moment d’expansió, i el 1861 es va publicar El arte de nadar y bañarse con provecho, amb consells i recomanacions per afrontar aquesta pràctica.\nAmb l’aparició dels primers centres esportius a principis del segle XX –el C.N. Barcelona o el C. N. Barceloneta– la pràctica del bany va arribar a un sector més ampli de la població. Els anys 30 van suposar una generalització d’aquesta pràctica, amb les virtuts del sol i l’aigua de mar que pregonaven les associacions d’helioteràpia o entitats com els Amics del Sol.\nLa Guerra Civil va malmetre el litoral barceloní, i molts establiments es van haver de reconstruir. Fins als anys 60 van haver de conviure amb les barraques del Somorrostro i la nombrosa activitat industrial. La popularització del 600 va fer que molts barcelonins s’estimessin més anar a la platja fora de la ciutat, i els banys van entrar en una època d’esllanguiment, que va acabar amb el seu enderroc durant la reordenació del litoral fet abans dels Jocs Olímpics de 1992.\nEl llibre Els banys de mar a Catalunya, de la geògrafa Mercè Tatjer fa un repàs a la història de les instal·lacions barcelonines i de la resta del litoral. Una història que ho és realment perquè d'aquells banys ja no en queda absolutament res a Barcelona.\nEtiquetes de comentaris: banys populars, Mercè Tatjer, publicació, segle XIX, segle XVIII, segle XX, vídeo\nPublicat per Enric H. March a 20:00 2 comentaris:\n1897, centenari de l'agregació dels municipis del ...


Coberta del llibre 'Històries del motel'\nBarcelonaHistòries del Motel. 50 Anys de L'Hotel Empordà (Ara Llibres, 2011), de Miquel Berga, ha estat distingit pels Premis Gourmand dins la categoria Best Food Literature publicat en català el 2011. La distinció suposa la seva candidatura oficial a obtenir el Premi Gourmand Internacional, que es distribueix en més de quaranta categories i en el qual l'any passat van concórrer més de 8.000 títols de 154 països. Considerat el Nobel de la literatura gastronòmica, el veredicte es donarà a conèixer el 6 de març del 2012 com a preàmbul de la III Fira dels Llibres de Cuina de París.\nAra Llibres Cossetània


Castellbell i el Vilar celebra la tradicional festa de la vellesa – Castellvilarenc.info\nCastellbell i el Vilar celebra la tradicional festa de la vellesa\nFoto : Joanna Carod\nAquest dissabte 5 de setembre, a la tarda vespre, es va celebrar al poliesportiu municipal de Castellbell i el Vilar, la tradicional festa de la vellesa que organitza anualment per aquestes dates l’Ajuntament de Castellbell i el Vilar.\nLa festa va consistir com cada any, en un sopar de germanor, on l’alcaldessa, Montserrat Badia, va presentar als assistents el regidor que s’encarregarà aquest mandat a gestionar l’àrea de gent gran: Ferràn Valdés .\nDesprés de l’àpat, es va fer entrega d’uns obsequis als assistents al sopar i un ball va donar per finalitzada la jornada de dissabte.\nAquest diumenge al matí, s’ha fet la tradicional trobada de puntaires; al llarg del matí han fet puntes de coixí i també hi ha hagut un esmorzar (Coca amb xocolata, acompanyat de llet amb cafè) i també un sorteig de diversos regals .\n6 Setembre 2015 Pere SànchezAjuntament de Castellbell i el Vilar, Castellbell i el Vilar, Entitats Culturals i EsportivesFesta de la Vellesa\nEntrada anteriorCastellbell i el Vilar acomiada el 36è Festival Internacional de Cant Coral Catalunya Centre amb un concert de música pop i nòrdica.\nSegüent entradaLiteratura Infantil /Juvenil : El lleó més temut del món


Ignasi I - Viquipèdia, l'enciclopèdia lliure\n(S'ha redirigit des de: Ignasi I de Constantinoble)\nSant Ignasi de Constantinoble\nMosaic amb Ignasi I de Constantinoble a la Basílica de Santa Sofia\nἸγνάτιος, nascut Νικήτας, Nikétas\n23 octubre 877 (79/80 anys)\nMonestir de Satyros (Tessalònica)\nMiquel I Rangabé i Procòpia\nIgnasi I o Ignasi de Constantinoble —Ignatius, Ἰγνάτιος— (segle ix, vers 801- 877) fou un eclesiàstic grec, competidor amb Foci pel patriarcat de Constantinoble. És venerat com a sant per les esglésies catòlica i ortodoxa.\nEl seu nom original fou Nicetes (Νικήτας) i era fill de l'emperador Miquel I Rangabé i de Procòpia, filla de l'emperador Nicèfor I. Durant el regnat del seu pare (811-813) fou comandant dels Icanates o guàrdies vigilants amb només 10 anys. Quan Lleó V l'Armeni va deposar el seu pare, els membres de la família deposada es van haver de rapar el cap i refugiar-se a l'església anomenada Pharos (Φάρος) i encara que se'ls respectaren les vides, Nicetes fou castrat i obligat a fer-se religiós, moment en què va adoptar el nom d'Ignasi (amb uns 14 o 15 anys).\nFou educat per un mestre iconoclasta i amb el temps va adquirir reputació de santedat i va esdevenir cap del monestir de Satyros a Constantinoble; fou ordenat prevere per Basil. Tot i la seva educació fou un campió del culte a les imatges i a la mort de Metodi I de Constantinoble, també partidari de les imatges, fou escollit patriarca (vers 846 o 847) amb el suport de l'emperadriu Teodora (esposa de Teòfil) que llavors era regent del seu fill Miquel III, i que fou la restauradora del culte a les imatges.\nDesprés de ser consagrat Ignasi va demanar a Gregori Asbestes, bisbe de Siracusa que en aquell moment era a Constantinoble, d'absentar-se, ja que estava sota acusació, i això va provocar l'enemistat amb aquest bisbe que li va portar força problemes. També l'emperador Miquel III li va perdre el respecte i el seu favorit Gril·le el va maltractar sovint, i va quedar en mala posició quan Teodora va ser expulsada per influència del cèsar Bardas. Es va negar a la petició de l'emperador de fer monges la seva mare i les seves germanes contra la seva voluntat.\nDeposició i restauració[modifica]\nIgnasi amb monjos, de la Crònica de Skylitzes, s. XII (Madrid, BNE)\nEls soldats vigilen Ignasi\nBardas fou acusat d'incest amb la dona del seu propi fill i va refusar les amenaces d'excomunicació del patriarca. Quan aquest va portar a terme la seva amenaça, Bardas va expulsar a Ignasi de l'església acusat de transgressor i corrupte i va fer elegir a Foci (Photius) el 858, elecció que hauria estat irregular i portada a terme per seglars i alguns bisbes. El senat va donar l'acord a la destitució i fins i tot els llegats de Roma que en aquell moment eren a la capital romana d'Orient. L'acord fou que Ignasi seria ben tractat però sembla que això no es va complir per pressions de Gregori Arbestes, protector de Foci. Ignasi fou pressionat per signar una declaració de què havia abdicat voluntàriament però es va mantenir ferm.\nFou sotmès a tota mena de tortures, se li va pegar, se'l va deixar despullat a l'hivern a la tomba que havia estat de Constantí V i que estava plena de porqueria; se'l va privar de menjar i beure; un oficial de nom Constantí l'armeni li va donar menjar i vi d'amagat; es va posar malalt i va ser traslladat a diversos llocs i finalment fou deportat a Mitilene d'on i més tard fou retornat a Constantinoble on fou solemnement deposat per un sínode de metropolitans i bisbes encara el 858, quan ja els seus principals suports havien estat dispersats a destinacions llunyanes o desterrats. El Concili de Constantinoble (859) que va seguir va confirmar la seva deposició.\nQuan Basili el Macedoni va pujar al tron després de matar Miquel III, no va tardar a enemistar-se amb Foci. Bardas ja havia mort i Foci fou deposat el 867 i Ignasi restaurat; aquest canvi va tenir el suport del papa Nicolau I. El Setè Concili de Constantinoble (869) va ratificar la deposició de Foci i el nomenament d'Ignasi. Sembla que es va convenir que la restauració d'Ignasi era temporal i s'havia arribat a un pacte pel que Foci seria restaurat a la seva mort.\nIgnasi va morir el 23 d'octubre del 877 amb uns 80 anys i Foci fou restaurat llavors. Fou enterrat al monestir de Satyros.\nA Wikimedia Commons hi ha contingut multimèdia relatiu a: Ignasi I\nMetodi I Patriarca de Constantinoble\n847-858 Succeït per:\nFoci I el Gran\nFoci I el Gran Patriarca de Constantinoble\n877-886 Succeït per:\nObtingut de «https://ca.wikipedia.org/w/index.php?title=Ignasi_I&oldid=25539678»\nSants patriarques de Constantinoble\nLa pàgina va ser modificada per darrera vegada el 28 nov 2020 a les 11:03.


El primer anunci | Catalunya Religió\nPer Francesc Torralba. Dv, 15/01/2010\nFa anys que s'hi dedica i toca l'arena de ben a prop, però a més a més hi ha pensat a fons i ha sabut trenar un llibre clar i diàfan i exposa nítidament les seves aportacions a la qüestió. Es pregunta com suscitar aquest camí de retorn a la fe en les persones que, de petites varen ser iniciades en la comunitat cristiana, però que, més grans, per múltiples raons, se'n van separar o bé es van desencisar. A l'autor li interessa especialment el col.lectiu dels allunyats de l'església, col.lectiu que no pot deixar indiferent cap cristià. Escolta les seves raons, els motius del trencament i tracta de reconstruir camins per retrobar el Crist interior, el Déu que sempre acull i perdona, fins i tot, quan un no és capaç de perdonar-se a si mateix.\nMostra la necessitat de l'anunci explícit, directe i testimonial del Crist. Això demana audàcia, com deia Emmanuel Mounier, capacitat de risc; exigeix també una virtut poc present en la Modernitat líquida: el compromís. Morlans parteix d'un implícit clar: els processos que fins ara havien tingut bon eco, ja no són prou eficients. El marc ha canviat. La indiferència envers la institució creix i l'analfabetisme simbòlic i religiós és ocèanic. Cal, a més a més, enderrocar un mur de prejudicis que fan difícil, per no dir impossible, l'acostument a la comunitat de fe i al tresor que hi ha en el bell mig: el Crist.\nReprodueixo un fragment del llibre, com si fos un tast, perquè el lector s'animi a llegir-lo a regalar-lo. Escriu Xavier Morlans: "El primer anuncio no es una primera información aséptica sobre Jesucristo, ni una primera catequesis expositiva sobre Jesús de Nazaret, ni una argumentación filosófico-teológica sobre la razonabilidad de la fe en él. El primer anuncio es simplemente -difícil y arriesgada simplicidad- una llamada, una propuesta, una invitación personal a realizar un acto de aproximación, de confianza y de adhesión existencial a Jesucristo" (p. 185).\nNo calen postil.les, però me'n permeto dues. Primera: Esdevenir cristià és adherir-se vitalment, existencialment, al Crist. No és seguir un conjunt de doctrines, ni assumir una cosmovisió. Segona: Es tracta de convidar, de proposar, de donar a conèixer una opció fonamental, la pròpia i, per fer-ho, cal humilitat, audàcia i, sobretot, coratge.


PMF: C.B.ARGENTONA 65 – SALESIANS BADALONA 20 | Club Bàsquet Argentona\nPMF: C.B.ARGENTONA 65 – SALESIANS BADALONA 20\nCròniques Pre-Mini Femení\nMolt bon partit de les petites del club, on han aconseguit la tercera victoria, on s’ha vist un gran esforç en defensa!!\nClínic de Bàsquet impartit per Albert Illa.\nPartits per al 6 de novembre


Inoblidable celebraci� de Barcelona �92 amb destacats rellevistes\nVint anys després l’esperit olímpic de Barcelona 92’ es va poder sentir ahir amb orgull als carrers de la ciutat. Barcelona va tornar a recuperar ahir la màgia i la il·lusió olímpica de la mà dels 38 rellevistes que molt emocionats van gaudir durant el recorregut de la torxa que va durar poc més de cinc kilòmetres i una hora i mitja de temps. El primer olímpic en agafar la torxa va ser el Juan Antonio San Epifanio, últim rellevista de Barcelona 92’, i l’encarregat d’encendre la torxa juntament amb l’alcalde olímpic Pasqual Maragall. Una vegada encesa, des del pati de l’Ajuntament de la ciutat, es va iniciar un recorregut inoblidable de la torxa que va passar per les mans de diferents esportistes olímpics, voluntaris i periodistes. L'emotiu recorregut va acabar amb l'encesa del peveter del Museu Olímpic que va il·luminar de nou la muntanya de Montjuïc. Entre els rellevistes, van participar els olímpics Gervasio Deferr, Gemma Mengual, Juan Antonio San Epifanio ‘Epi’, Natàlia ViaDufresne, Albert Ferrer i Daniel Ballart. En representació de la Federació Catalana d’Esports d’Hivern, va acudir Jordi Font, diploma olímpic a Torino’06 en snowboard, que va rebre el relleu de la torxa de les mans de Carles Lerín, olímpic a Barcelona'92 en pentatló. Els relleus d’ahir es van fer amb repliques de la torxa original de Barcelona 92’ fins a la meitat del recorregut. Ahi es va fer la presentació en societat del nou disseny que va transportar amb orgull el últim rellevista Gervasio Deferr a la seva arribada al Museu Olímpic i de l’Esport. Aquest van ser els rellevistes, per ordre, que van porta la torxa: - Gemma Mengual, doble argent a Pekin’08 en natació sincronitzada - Albert Ferrer, or a Barcelona’92 en futbol - Antoni Pinilla, or a Barcelona’92 en futbol - Jose María Van der Ploeg, or a Barcelona’92 en vela - Natàlia Via-Dufresne, argent a Barcelona’92 i a Atenes’04 en vela - Jordi Arrese, argent a Barcelona’92 en tennis - Ferran Martínez, olímpic a Barcelona’92 en bàsquet - Jose Antonio Montero, olímpic a Seul’88 en bàsquet - Elisabeth Maragall, or a Barcelona’92 en hoquei - Quico Fàbregas, argent a Pekin’08 en hoquei - Ramon Sala, argent a Atlanta’96 i olímpic a Sidney’00 en hoquei - Ignasi Escudé, olímpic a Barcelona’92 en hoquei - Montse Esquerdo, olímpic a Barcelona’92 en esgrima - Eugeni Asencio, encarregat del jurament dels àrbitres a Barcelona’92 - Neus Álvarez, argent als Jocs Paralímpics d’Atlanta’96 en atletisme - Eric Villalón, or als Jocs Paralímpics de Salt Lake City’02 en esquí - Rosalía Lázaro, or en els Jocs Paralímpics de Sydney’00 en atletisme - Miquel López López en representació de tots els voluntaris de Barcelona’92. - Josep Maria Casanovas, periodista i editor del diari Sport - Alberto Montenegro, periodista i speaker del relleu - Xavier Bonastre, periodista de TV3 - Cristina Cubero, periodista del Mundo Deportivo - Xevi Bardolet, periodista de TV3 - Jesús Lluís Andreu, president de la Federació Catalana de Triatló - Jose Alberto Recuero, olímpic a Barcelona’92 i Atenes’04 en lluita - Luís Lucio Pérez, olímpic a Atlanta’96 i a Sidney’00 en hípica - Marta Vilajosana, olímpica a Pequín’08 en ciclisme - Carles Lerín, olímpic a Barcelona’92 en pentatló - Jordi Font, diploma olímpic a Torino’06 en surf de neu - Jaume Fort, olímpic a Barcelona’92 en handbol - Melcior Mauri, ciclista campió de la Vuelta a España’91 - Javier Argudo, bronze a Barcelona’92 en taekwondo - Sergi Pedrerol, argent a Barcelona’92 i or a Atlanta’96 en waterpolo - Daniel Ballart, argent a Barcelona’92 i or a Atlanta’96 en waterpoloXavier Trias, alcalde de Barcelona, en el seu parlament va assegurar que "Barcelona va ser la ciutat de tot el món. Una ciutat que es creix davant els reptes i els jocs van deixar un llegat: la marca Barcelona, un model de referència per altres ciutats".Per ampliar aquesta informació cliqueu aqui Entitats Col�laboradores


acid-house [en] acid-house [en]\nca acid-house [en], n m\nes acid house, n m\nfr acid-house music, n f\nen acid house, n\nen acid-house music, n\nEstil musical derivat del house, originat a mitjans dels anys vuitanta del segle XX als Estats Units, que es caracteritza pel caràcter psicodèlic i repetitiu, l'ús d'instruments electrònics i les lletres recitades.\nacid-jazz [en] acid-jazz [en]\nca acid-jazz [en], n m\nes acid jazz, n m\nfr acid jazz, n m\nen acid jazz, n\nEstil musical originat a mitjans dels anys vuitanta del segle XX a Londres, que combina el jazz amb elements del funk, el soul i el hip-hop.\nafrobeat [en] afrobeat [en]\nca afrobeat [en], n m\nes afrobeat, n m\nfr afrobeat, n m\nen afrobeat, n\nEstil musical popular urbà originat als anys setanta del segle XX a Nigèria, que combina elements del jazz, del funk i de la música afroamericana, i que es caracteritza per patrons de percussió molt marcats i lletres amb connotacions polítiques.\nca art-rock, n m\nes art rock, n m\nfr art-rock, n m\nen art rock, n\nMúsica rock originada als anys seixanta del segle XX, que combina elements de la música tradicional i la música clàssica i es caracteritza per una tendència a l'experimentació i l'intel·lectualisme.


Torrens i Cazorla lideren la remuntada contra Sèrbia (85-70) | Xavi Ballesteros | barcelona | Més bàsquet | L'Esportiu de Catalunya\nTorrens i Cazorla lideren la remuntada contra Sèrbia (85-70) Torrens i Cazorla lideren la remuntada contra Sèrbia (85-70) Torrens i Cazorla lideren la remuntada contra Sèrbia (85-70) Torrens i Cazorla lideren la remuntada contra Sèrbia (85-70) + Torrens i Cazorla lideren la remuntada contra Sèrbia (85-70) E-mail\nbarcelona - 29 juliol 2021 12.08 h\nEl tècnic català Lucas Mondelo ha dirigit avui el partit 150 com a seleccionador espanyol\nTorrens ha mostrat el seu talent FIBA.\nTorrens i Cazorla lideren la remuntada contra Sèrbia (85-70) Torrens i Cazorla lideren la remuntada contra Sèrbia (85-70) Torrens i Cazorla lideren la remuntada contra Sèrbia (85-70) Torrens i Cazorla lideren la remuntada contra Sèrbia (85-70) Torrens i Cazorla lideren la remuntada contra Sèrbia (85-70) E-mail\nLa selecció espanyola s’ha pres la revenja dels quarts de final de l’Europeu i ha superat a Sèrbia, la vigent campiona europea, en un partit on ha arribat a perdre de 10 punts (85-70). Les de Lucas Mondelo, que avui dirigia el seu partit 150 com a seleccionador, continuen invictes pendents del següent partit contra Canadà. El partidàs de Torrens (25 punts), Cazorla (5 triples), Ndour (20 punts i 9 rebots) i Ouviña (10 punts, 8 rebots i 8 assistències) i Domínguez en la direcció, les claus.\nLa selecció espanyola ha començat fent un gran bàsquet amb encert de Torrens des de la llarga distància amb dos triples (8 punts) ben secundada per Ndour (7). Però l’encert de Brooks (7) i Krajisnik (6) en el joc itnterior ha posat les sèrbies per davant (19-20). En el rebot les de Marina Maljkovic ha estat clau. Sèrbia però ja estava llançada i quatre pèrdues seguides ha liderat un parcial de 4-16 (del 17-13 al 21-29). La nacionalitzada Anderson ha situat el màxim desavantatge (21-31). Espanya s’ha situat en una defensa zonal per controlar millor els atacs rivals. Al descans però tot estava obert (43-44). Però de nou les sèrbies han sortit llançades per tornar a obrir forat (43-52). Quan pitjor estaven les de Lucas Mondelo ha aparegut Maite Cazorla per anotar tres triples consecutius per tornar a posar emoció (53-54). Cazorla no s’ha frenat aquí i un altre triple de Cazorla ha capgirat el marcador (57-55). A l’inici del darrer període un triple de Torrens ha accentuat el bon moment d’Espanya (64-58). Torrens (21 punts) ha revolucionat el matx trencant el partit a 5:50 minuts pel final (69-60).


La Vall d'Uixó convida aquest divendres a Martirio al cicle 'En conversa amb...' | Castelló Extra\n‘Martirio: més enllà de les ulleres fosques, una artista pionera sense additius’. Aquest és el títol de l’acte que la Regidoria de Cultura de l’Ajuntament de la Vall d’Uixó ha programat per a aquest divendres, 17 de juny, a les 19.30 hores, al Palau de Vivel. Martirio serà la segona convidada del cicle ‘En conversa amb…’, que compta amb la col·laboració de la Fundació Caixa Castelló. L’entrada és gratuïta fins a completar aforament.\nLa regidora de Cultura, Maria Cruces, ha explicat que aquest cicle “pretén acostar als vallers i valleres a figures de rellevància de les arts a través de la paraula”. Així, el mes de maig el convidat va ser el ballarí Nacho Duato, i ara serà Martirio. La programació continuarà després de l’estiu “amb altres convidats molt interessants dels quals coneixerem més de prop la seua trajectòria professional i vital”, ha indicat l’edil.\nMartirio és una dona transgressora, innovadora, feminista, folklòrica, punk i llibertària, que “vist de manera peculiar, amb pinta i ulleres negres, però també una dona amb una veu màgica i amb el do d’emocionar-nos i divertir-nos, sense que puguem advertir la transició entre una cosa i una altra”, ha destacat Cruces La mateixa Martirio va dir en una entrevista que no reinventa la cobla, sinó que coneixedora d’aqueix gènere com era i a partir del que li transmetia, cantava històries contemporànies amb un llenguatge actual.\nAixí, durant la conversa al Palau de Vivel, l’artista parlarà sobre aquestes qüestions i sobre el seu personatge revolucionari, “que se situa en la vida anodina de tantes mestresses de casa però manifestant la seua insatisfacció, a un pas curt de la rebel·lió”. També del seu treball musical, que es mou en un ampli ventall d’estils i gèneres diferents que ha fusionat amb naturalitat: flamenc, jazz, bolero, tango, pop, rock, sevillanes…


Les defenses constaten les irregularitats en el registre de la Guàrdia Civil a Unipost\nAlbert Planas, en un moment de la seva declaració | QS\nVan clonar mòbils i ordinadors sense mostrar l'ordre judicial\nper Quico Sallés 11 de març de 2019 16:31\nTorn de testificals en el judici del procés de tarda amb diversos treballadors d'Unipost, empresa implicada en l'enviament de comunicacions del referèndum. El primer a testificar al Suprem ha estat Albert Planas, el director de Producció, que va estar present en el registre i decomís d'un palet amb 42.000 cartes dirigides als membres de les meses electorals que la Guàrdia Civil va localitzar a Terrassa. Un escorcoll que es va registrar el 19 de setembre de 2017.\nPlanas, a preguntes dels lletrats Jordi Pina, de la defensa de Jordi Turull, i de Mariano Vergès, advocat de Dolors Bassa, ha assegurat que la Guàrdia Civil els va requerir el mòbil i l'ordinador sense abans exhibir-li una ordre de registre ni haver-lo identificat com a investigat. "La Guàrdia Civil ens va demanar els mòbils i els ordinadors, i davant del requeriment, els ho vaig facilitar. No em van dir que tenia estatus d'investigat en el procediment", ha afegit. Tampoc se'ls hi van llegir els drets.\nPer la seva banda, Francisco Juan Fuentes, ex-director de repartiment d'Unipost Catalunya i Balears, ha assegurat que els primers agents de la Guàrdia Civil van entrar sense ordre judicial. "Crec que deien que actuaven per ordre de la Fiscalia i com que estaven investigant ho podien fer", ha detallat.\nTant Planas com Fuentes han asseguren que van aturar el repartiment perquè no s'havia formalitzat l'albarà ni l'ordre de repartiment. En aquest sentit, Fuentes ha detallat com va recollir l'enviament: en un dissabte, al carrer i prop d'un bar. Un sistema poc habitual, que ha despertat el somriure de l'advocada de l'Estat, però que Fuentes ha justificat pel volum de la comanda i la importància de la Generalitat en una empresa que estava en concurs de creditors. Així mateix ha assegurat que les instruccions sobre aquesta comanda els hi remetia un tal "Toni de la Generalitat, del que mai va saber el cognom". "Vaig parlar dues o tres vegades per telèfon", ha afegit donant a entendre que era un "manipulador", és a dir, qui ensobrava.\nEn qualsevol cas Planas i Fuentes han enfatitzat que l'enviament de 43.000 cartes adreçades als membres de les meses de l'1-O no es podia fer perquè no tenia albarà ni ordre de treball i no sabien com s'havia d'enviar. Han relatat que no sabien si eren cartes ordinàries o certificades i tampoc a quin departament facturar el treball. Per tant, també han assegurat que el servei no es podia facturar. "Si no s'envien, no es pot facturar", ha conclòs Planas.


DOSSIERS CRÍTI(CS) 2 - Presentació\nContra els escèptics acomodats que pensen que la comunicació alternativa no té un públic ni un efecte sobre la societat, contra el búnker barraqueta local, contra la passivitat dominant, un nou número al carrer!. Un nou número possible en bona part gràcies a la bona acollida que ha tingut la revista per part del públic lector. Desgraciadament, s'ha demostrat una vegada més que l'oligarquia econòmica, política i cultural dóna lliure curs als seus instints paranoides de dominació, amenaçant als més dèbils.\nEls delegats locals del capitalisme necròfag necessiten combustible per al seu deliri prepolític. Ja va ensenyar Marx que les ideologies no cauen del cel, estan essencialment lligades als interessos de classe que, al mateix temps, són interessos de poder. I ací, a Castelló, la xarxa del poder conservador està fortament instal·lada en el cos social, tot i que comencen a haver-hi algunes escletxes.\nEls estímuls rebuts ens ha portat a reafirmar-nos en la necessitat de construcció de mitjans alternatius i més quan comprovem l'obsessió del poder per controlar-ho tot. Pensen que el fet que hi haja dissidència és un fet negatiu per ell mateix ("el món podria anar millor si no hi hagués aquesta púrria"). De fet, el sistema no sap què fer amb nosaltres, no té la capacitat d'integrar als sector juvenils radicalitzats. Som la generació de la precarietat laboral que només rebem com a alternativa per part del sistema l'alienació en la indústria de l'entreteniment i l'adoració de la tècnica. Aquest món social en què ens trobem és una contradicció total, és un no-res, és un sofrir, no sols per als joves. No es pot apedaçar, no es pot redreçar: cal canviar-ho tot, de bell nou.\nHi ha però símptomes esperançadors que el sistema està construint als seus propis enterramorts en aquests temps maleïts. En les mobilitzacions contra la guerra, els joves han jugat un paper destacat. Els nous moviments socials comencen a ser percebuts com una alternativa atractiva per a molts joves, ja que es basen en l'assemblearisme i el rebuig cap a les estructures polítiques clàssiques. Malgrat aquest avanç, encara queda molta feina per fer. S'ha d'arribar a un espectre més ampli de població i aprendre a (con)viure amb l'heterogeneïtat dels incipients moviments de protesta, però de moment ja s'ha començat a fer el bàsic: remoure consciències perquè la gent canvie els valors i isca de la lletania.\nDes de Críti(cs) considerem que és de vital importància anar construint petits espais de llibertat, per poder respirar dins d'una societat malalta, corrompuda en la seua columna vertebral pel poder dels diners. Una societat que ha perdut el nord. Les empreses i institucions que governen el món d'avui ja no es basen en el sentit comú, sinó en el comercial, en el capital. Una pura bogeria.\nNo som mercaderies d'usar i llançar, som Éssers Humans!.\nLa nova generació de lectors crítics no poden ni volen acontentar-se amb la fraseologia estereotipada dels radicals de professió, i això encara més quan es tracta de comprendre un món i de viure i actuar en un temps on la ideologia, la mecanització i la manipulació de consciències s'alien amb la violència pura per convertir el món en un vall de llàgrimes.


Art. Nr.: BZ04


La iniciativa "Mascaretes solidàries" fa una crida per aconseguir goma elàstica - La Local Tiana | La Local Tiana\nalerta sanitària coronavirus estat d'alarma mascaretes voluntariat\nMarta López | 30/03/2020 a les 12:26 0\nL’alerta sanitària pel coronavirus ha fet aflorar molts grups de voluntaris que elaboren mascaretes i material sanitari. Tiana no és l’excepció. Després de la crida que la Carme Nicolás va fer per les xarxes socials, es va crear una xarxa veïnal juntament amb gent de Montgat per cosir mascaretes i aportar material per confeccionar-les. Ara com ara, ja s’han aconseguit entregar més de 1500 a diferents centres sanitaris.\nLa seva activitat, però, no s’atura. Per continuar elaborant mascaretes, necessiten aconseguir més goma elàstica. Qualsevol persona que vulgui aportar aquest material es pot posar en contacte amb la Carme a través del seu Facebook.\nAquesta és una de les diverses iniciatives solidàries que han sorgit a Tiana durant l’estat d’alarma. Per exemple, des de l’Ajuntament també s’ha creat una xarxa de voluntariat per ajudar a la gent gran i les persones vulnerables a fer la compra i ocupar-se dels encàrrecs. Aquest cap de setmana han fet una crida per aconseguir més voluntaris. Els interessats poden trucar al 93 465 75 25.


Vredestein Fortezza Duocomp Negre comprar i ofertes a Bikeinn\nVredestein - Rodes i cobertes - Cobertes\nDescripció Vredestein Fortezza Duocomp\n- La competència pels pneumàtics temps sec\n- Resistència a la rodament extremadament baixa\n- Excel · lent qualitat de conducció, fins i tot en cantonades\n- Excel · lent protecció\nFes la compra online de material esportiu sense haver de sortir de casa. Amb bikeinn ja és possible! És la teva botiga online especialitzada en material de ciclisme. Volem que gaudeixis del teu temps lliure d’una manera única, per això t’oferim una gran varietat de Cobertes de la marca Vredestein. Dóna un cop d’ull a tots els productes de ciclisme que t’oferim en catàleg, com per exemple Vredestein Fortezza Duocomp. Dissenyat per donar-te el màxim confort i seguretat mentre estàs practicant el teu esport favorit o les teves activitats diàries.\nCaracterístiques Vredestein Fortezza Duocomp\nSostenibilitat Vredestein Fortezza Duocomp\n$ 25.46 $18.49\n$ 36.81 $24.49


Gadgets que t'ajudaran a complir els propòsits de l'any | Finestrelles\nGadgets que t’ajudaran a complir els propòsits de l’any\nHome Blog Gadgets que t’ajudaran a complir els propòsits de l’any\nTots els anys ens fem una llista de propòsits per complir durant els dotze mesos de l’any. Però tots sabem que la implicació que tenim al gener es va dissolvent a mesura que passa el temps. Molts anys ens ha passat això, i els propòsits els anem deixant de banda, ho sabem, però aquest any hem de fer que sigui diferent. Per això des de Finestrelles Shopping Centre us hem fet una llista amb els propòsits més comuns acompanyats dels nostres millor aliats per aconseguir-los, així que pren nota:\nÉs el propòsit estrella i el primer que mirem d’aconseguir. Corda’t les sabatilles i posa’t uns auriculars per motivar-te amb la teva playlist preferida. Els auriculars sense fil son ideals per fer tot tipus d’exercici.\nEncara no en tens? Passa’t per la botiga Aliexpress Plaza i escolleix els que més t’agradin. Si vols tenir entrenaments més complets, no hi ha problema, escull el teu smartwatch i posa’l en mode esport, així hauràs de millorar la teva marca dia a dia. Ara només queda donar-li al play i gaudir de les teves sessions d’exercici.\nSempre volem portar una dieta més saludable, però ens trobem amb un gran problema: quina recepta faig? Ja no hi ha excuses, al teu mòbil tens una infinitat d’aplicacions que t’ensenyaran noves receptes d’una forma molt senzilla. Ara només et queda omplir el rebost; vine a Veritas, la nostra botiga d’alimentació especialitzada en productes ecològics. Dona el primer pas cap a una dieta saludable i prepara’t per llepar-te els dits.\nPassar més temps amb la família\nAquest any tingues a mà una bona càmera de fotos o un mòbil. Els millors moments venen sempre acompanyats del nostre entorn més poper, i això sempre ens agrada recordar-ho. Per això hem de passar tot el temps possible amb la família i qualsevol excusa és bona: menjar familiar, passeig pel parc, excursions, etc.\nPer aquest any et proposem quelcom diferent per a gaudir amb ells, una festa temàtica. No saps com fer-la? Party Fiesta és la solució! Visita la botiga experta en crear moments únics. Recorda! No t’oblidis de seguir sempre les restriccions i normatives sanitàries.\nActivar la ment\nPer a aconseguir un bon estat de benestar no és suficient amb cuidar-nos físicament, s’ha d’alimentar el cervell. Una bona forma de fer-ho és la lectura. A través dels llibres pots: aprendre un idioma, seguir mètodes de relaxació, endinsar-te a les millors històries de ficció, etc.\nA més, ara ho tens molt fàcil, ja no valen les excuses de no tenir espai pels llibres o no voler portar més pes a sobre. Doncs sí, els Ebooks han arribat per a quedar-se. El motiu és molt senzill, fan la lectura més còmode i solucionen aquestes excuses. Per a no parar de llegir, apropa’t a MediaMarkt i aconsegueix el teu. Ja saps, escull el que més t’agradi i activa la ment.\nQualsevol moment és bo per a emprar-lo en nosaltres mateixos. És una excel·lent forma de carregar-nos d’energia i que la nostra motivació no decaigui. Per a això, volem donar-vos una doble fórmula: per a cuidar el nostre cos, una bona opció és delectar el nostre paladar. A Tast Ibèric saben molt bé com fer-ho, no ho dubtis i prova els seus millors productes.\nPerò aquí no queda la cosa, tot l’esforç mereix la seva recompensa, i que millor forma de premiar-nos que amb aquest capritx que tant de temps portem desitjant. Sí, així és, donar-nos un capritx per la bona feina feta que ens farà seguir motivats; i un bon lloc per fer-ho es la botiga Fina García, aquí podràs trobar el complement ideal per a celebrar l’assoliment dels teus propòsits.\nAquest 2021 no hi ha excusa que valgui. Gaudeix d’un gran any i compleix tots els teus propòsits. Recorda que seguim oberts, així que no tindràs problemes en aconseguir als teus aliats per totes aquestes bones intencions de l’any. Vine per comprar o per a recollir. Els nostres serveis essencials segueixen oberts i tenim botigues oferint serveis de click&collect.\nAquest any és el teu!


Comparsa Cides Montaverner: 2010\nComparsa Cides Montaverner\nEstem a poc més d'una semana per al DINAR de NADAL de les CIDES!!\nHem pensat en fer el dinar nosaltres, perque cm som tant menjadores...passem de tirar els diners. Que vos agradaría fer?? (algo accesible). I fer un bon aperitiu per a totes aquelles que no els agrade el dinar. Desprès postre nadalenc, cafe, copa i puro.\nLa banda hem decidit q vinga un poc mes tart així ens donarà temps a dinar en "tranquilitat". Els musics estaràn sobre les 16:30 fins les 21:30-22:00.\nTotes aquelles q no podeu vindre o porteu alguna convidà comunique-ho a lucia (tresorera).\nAneu carregant les bateries q això ja ho tenim ahi!!!\nPublicat per A NINGÚ QUE LI PASSE en 13:47 9 comentaris:\nCIDES, q la setmana q ve ja es FI DE MES!! començem amb els soparets del "nou any"...\nAquest mes les encarregades de fer el sopar son LUISA, JOANA I LOLI. si alguna no pot acudir, o no vol, que avise, sino ja sap q se li descomptarà!!!\nInforme que ja tenim la nova vidriola així q agarreu algo de soltillo!!!\nEns vegem el pròxim dissabte, i no olvideu les ganes d'agradar!!!!\nPublicat per A NINGÚ QUE LI PASSE en 0:30 1 comentari:\nREUNIO DIVENDRES 17-09-10\nDema divendres a les 20:00h a la comparsa reunio, per a tancar el any i obrir el nou...\nSi sabeu d'alguna que vol apuntar-se q no dubte en vindre!!!!\nRecordeu que enguany tornem anar a Carricola el diumenge 26 el dia seguent del sopar de fi de mes, si voleu vindre, aviseu a jessica, perque hi ha q enconmanar el dinar. esperem tindre millor sort q l'any passat!!!!\nvinga ens vegem el divendres!!!!\nPublicat per A NINGÚ QUE LI PASSE en 12:21 Cap comentari:\nCIDES, ja tenim les festes damunt!!! I de segur que no les oblidarem, ja que aquest any ens toca ser ABANDERADES i encara q no es el primer any que ho som, si que es el primer que anem a celebrar-ho com cal!!!\nDemà comencem amb el sopar de germanor que com tots els anys estarà amenitzat per una banda i desprès a la comparsa a seguir amb la festa!!!\nEl diumenge es el tradicional dia de les paelles amb l'actuació de la "BACHATA ROSA" i acte seguit "gran" cordà per a les més valentes i per aquelles q no els agrade ni l'olor a polvora tindrem after a la comparsa on podrem gaudir de la millor musica (recopilada per la nostra DJ's PETI) sense parar de ballar!!\nEl dilluns, el dia mes esperat de l'any, LA NIT DE L'OLLA, on totes disfrutem desfilant per els carrers de l'entrada. I desprès per a que no "decaiga la fiesta" xaranga la SECTA a la comparsa fins les 5 del mati. lololololo...!!!! ja conegueu totes de sobra el nostre himne...\nEl dimarts l'ENTRADA. Enguany som les primeres, ABANDERADES CRISTIANES. Esperem que agrade a tots i que quede plasmat el nostre esforç per a fer que l'entrada de Montaverner any darrer any vaja siguent millor. En ella ens interpretaràn la nostra primera marxa, composada per Juan Carlos Bomboí, titulada SIDI ET BABIECA (sidi es com els moros nomenaven al CID i BABIECA es el seu cavall), que serà interpretada per la nostra banda oficial, la Instructiva d'Alfarrasí.\nPer la nit desprès del sopar gaudirem de la discoteca mòbil ESTEBAN a la comparsa.\nDimecres, diana i seguit s'anirà al cementari a fer un homenatge a tots els festers que ja no ens acompanyen. Desprès disfrutarem d'un esmorzar que a la comparsa no hem vist, ni vorem mai... i al ser abanderades tindrem banda a la comparsa fins l'hora de dinar. Aquesta nit no tindrem res a la comparsa, per a deixar descansar un poc als veïns...\nI el dijous, dia de l'embaixà, esperem la col·laboració de tot el nostre bandol per a guanyar als moros, encara que crec q serà, com tots els anys, prou fàcil!! Per tant per a celebrar la victoria desprès de sopar ens espera la BACHATA ROSA, els quals esperem que ens deixen cantar alguna cançoneta.\nDivendres la retreta que com tots els anys el disfraç no estarà clar abans d'eixe dia. Desprès anirem a l'orquesta per "avore com pita el ball i sino mos agrà sen anem a dormir, que ja o tenim be".\nFI DE FESTES!!!\nDes de ací agraïr a totes les persones que desinteresadament han o van a col·laborar per a que aquestes festes siguen INOBLIDABLES!!!\nAVANT CIDES, ABANDERADES CRISTIANES 2010!!!\nPublicat per A NINGÚ QUE LI PASSE en 16:55 2 comentaris:\nSidi et Babieca\nMarxa dedicada a les Cides de Montaverner en el any que són abanderades, coposada per Juan Carlos Sempere Bomboí. Interpreta la banda de Xàbia, per questió d'ubicació no s'escolta masa bé pero serveix per fer-se una idea.\nPublicat per Maite en 14:58 Cap comentari:\nHui a les 19:30 a la comparsa per a eixir a vendre llibres.\nVinga que pareix que no\nvol ixir el sol i esperem que no faça massa calor!!!!\nPublicat per A NINGÚ QUE LI PASSE en 10:20 3 comentaris:\nAquest mes les encarregades de fer el sopar son Mireia Vaño i Raquel Fernandez (Jaira),, ja sabeu si no podeu anar aviseu.\nPublicat per Maite en 0:21 1 comentari:\nCm ja sabeu, per fi, aquest divendres 4 de Juny a les 23.00 h a l'Auditori de Montaverneres l'actuació de pot de plom .\nHem qdat en la comparsa a les 9 per a sopar d'entrepa, taper o el q vos parega... i així concretar coses x a l'entrada i anar pronter a l'auditori q tenim faena (rifa o wc... cadaú en lo q es desenvolupe millor...).\nrecordeu q tb tenim q triar en quina escuadra volem ixir a l'entrada i si volem cabo batidor o no davant... ok??\nens vegem el divendres!!!!\nPublicat per Maite en 13:21 4 comentaris:\nReunió - Sopar\nBenvolgudes components de la comparsa Cides, aquest divendres 21 a les 21.30 hores hi haura un soparet de "sobaquill" i reunió, per tal de aclarir com van els preparatius per a l'entrada.\nP.D: Porteu diners soltets que hi ha que estrenar la vidriola.\nPublicat per Maite en 13:12 3 comentaris:\nLes encarregades de realitzar el proper dissabte 24 el sopar d'abril son les senyoretes: Lidia Vidal, Leonor Agullo i M.Angels, ja sabeu si no podeu anar aviseu.\nPublicat per Maite en 19:42 2 comentaris:\nUna vegada passat el mig any, el proper són festes, i com ja sabeu totes som abanderades, per tot això el dia 9 d'abril, divendres a les 21:00 hores es realitzarà una reunió per tal de concretar coses per a l'entrada, si alguna vol mirar coses i preguntar preus ,pressupostos........... o el que siga que heu mire, després soparem d'entrepà, a part de l'entrepà que cadascuna s'ha de portar, porteu idees i coses ja per a vore.\nGràcies davant mà a totes per la col.laboració\nBones pasqües a totes!!!\nPublicat per Maite en 20:03 1 comentari:\nMIG ANY 2010\nJa ha arribat!!!! aquest dissabte es el MIG ANY!!! l'espera ha segut llarga però per fi esta ahi!!!\nComençem el dia amb el esmorzar, cap a les 10 tenim taula reservada a la tasketa!!! no podeu fallar així anem calfant!!!\nDespres totes a la comparsa a ballar, berrutxar i anar preparant el menjar!!!\nEs dina paella i soparem pans rellenos, les dos coses amb una bona picaeta!!!\nEl major canvi es que enguany la banda es qda fins l'hora de sopar!!! vindra cap a les 16:00 i estarà fins les 22:00!!!\nAVANT CIDES!!!! I LES CIDES NO VALEN RES, NO VALEN RES-ES-ES!!!\nPublicat per A NINGÚ QUE LI PASSE en 16:27 13 comentaris:\nAquest dissabte a les 9:30 del mati esmorzar a la tasca per anar calfant motors que anem a eixir a vendre rifa!!!\nTal i com quedarem a la reunió en la que es va parlar d'aquest tema, enguany eixirem totes juntes, així serà molt mes ameno i rapid. I fora q tingam els problemes dels altres anys.\nEs rifa una "cistella" de pascua, que estarà exposada a la carnisseria Poblet. El sorteig es el dia 8 de abril, dijous, per a la segona pascua.\nI de paso anirem concretant coses per al mig any i q es l'altre dissabte!!!!\nPD1: totes aquelles q encara tenen la xapa de les TUAREG, per favor ens la doneu a luisa o a mi, xq a lo millor la setmana q ve se la volen posar, sols a lo millor...\nPD2:de paso vegeu cm ha canviat el blog!!! (ai petisu, vaja cosa fina i aseà!!!)\nPublicat per A NINGÚ QUE LI PASSE en 21:59 4 comentaris:\nLes encarregades de fer el sopar aquest mes son: Aranza, Amparo Sanz, Lucia Mompo i Monica Gandia.\nPublicat per Maite en 2:49 1 comentari:\nPer fí, ja ha arrivat el primer sopar del 2010, les encarregades de fer el sopar son Veroni Calvo,Gema Pedregal i Pepi Palaci (cotxa) jejeje...\nPublicat per Maite en 15:23 3 comentaris:\nNumero de visites:\nBanda Artistico Cultural Montaverner\nGrupo H Montaverner\nOrquestes a la vall\nTema Picture Window. Imatges del tema creades per diane555. Amb la tecnologia de Blogger.


Un debat sobre la independència de Catalunya, en directe per Al-Jazira | InfoCat, l'infomatiu digital de Catalunya i el Maresme\nPàgina d'inici > Comunicació, Notícies\t> Un debat sobre la independència de Catalunya, en directe per Al-Jazira\nAL-JAZIRA >> Després de fer una intensa cobertura de la manifestació per la independència a Barcelona de la Diada, la cadena qatariana Al-Jazira ha emès aquest vespre de dilluns un programa en directe on s’ha discutit per què Catalunya demana la independència d’Espanya. Hi ha participat des del plató Clara Ponsatí, de l’Institut d’Anàlisi Econòmica (CSIC), i s’han fet diferents connexions en directe amb el diputat Alfred Bosch a Barcelona i Carles Muntaner via Skype, professor de la Universitat de Toronto.\nEl programa havia convidat a tota la gent interessada a enviar vídeos i tuits explicant quins motius tenen, com a catalans, per separar-se de Catalunya, que s’han emès, llegit i debatut durant el programa ‘The Stream’, que convidava a fer comentaris a través de Twitter amb el ‘hashtag’ #FreedomforCatalonia.\nLa presentadora de ‘The Stream’ ha volgut repassar els arguments a favor de la independència, i ha citat tant els culturals com també els econòmics.\nBaralla entre okupes i veïns a Pineda TVE emetrà les sèries aturades


Coneix la UdG > La UdG > Campus universitari\nUdG Coneix la UdGLa UdGCampus universitari\nEls Campus de la UdG\nLa ciutat de Girona està situada al nord-est de Catalunya (41,59º latitud nord i 2,49º longitud est) a poca distància de la frontera amb França. La seva situació, fa que la ciutat estigui molt ben situada a nivell europeu, a causa de la seva proximitat amb les principals vies de comunicació, tant viaries, ferroviàries i aeroportuàries.\nA nivell d’infraestructures viaries, seguint els antics traçats de les vies romanes per Girona hi passen les principals vies del país, que la connecten amb França i la resta del Principat, a través de l’autopista AP-7, l'autovia A-2 iC-25 (Eix Transversal). Nombroses línies d’autobusos regulars tenen parada a la ciutat, i la connecten amb la resta de Catalunya i també amb expedicions cap a altres ciutats europees. La comunitat UdG disposa del servei Fes-edit per a compartir els desplaçaments en cotxe per accedir als campus universitaris.\nGirona també disposa d’una bona xarxa ferroviària, a través de trens regionals i de mitja distància o d’Alta Velocitat (AVANT) que la connecten amb la ciutat de Barcelona en 38’. Tanmateix, la línia d’AVE connecta Girona amb diferents ciutats espanyoles i amb Europa, amb tots els avantatges de l’alta velocitat respecte a les distàncies i el temps a destinar a la mobilitat. Fruit d’un conveni entre la UdG i RENFE, la comunitat universitària que utilitza els trens convencionals per accedir a la UdG, gaudeix d’uns avantatges en els abonaments que podeu consultar aquí . Pel que fa als trens AVANT, RENFE ofereix un l’abonament Plus 10 per l’estudiantat universitari. Per a més informació consulteu la web de l’operadora RENFE .\nL’aeroport de Girona-Costa Brava, situat a 12 quilòmetres del centre i al qual es pot accedir fàcilment amb transport públic ( http://sagalesairportline.com/horaris-i-preus/girona ), connecta la ciutat amb molt diverses destinacions d’Europa i de l’Estat espanyol. Per a més informació: http://www.aena.es i https://www.girona-airport.net/ D’altra banda, l'aeroport de Barcelona (el Prat) és a una hora i escaig de distància de la ciutat de Girona. Des de l'aeroport del Prat surten trens cada 15 minuts que van fins a l'estació de trens Barcelona-Sants. També hi ha un servei d'autobusos que cobreix el trajecte des de l'aeroport de Barcelona fins a Girona.\nL’accés als diferents campus de la UdG és fàcil. S'hi pot anar amb taxi (https://www.gitaxi.cat/ ), amb autobús o, tenint en compte les dimensions de la ciutat, a peu . Girona disposa de diferents línies de bus urbà que connecten qualsevol punt de Girona amb els campus de la Universitat. Per accedir al Campus del Barri Vell, hi ha la línia 7 , mentre que al Campus Montilivi i Campus Centre s'hi pot accedir directa des de l’estació amb línia 8 i la línia 11 amb una freqüència de 15’. El col·lectiu d’estudiants de la UdG disposa de l’abonament “Vine a la UdG amb bus” amb preus molt avantatjosos (0,30€/viatge) per a totes les línies urbanes de TMG.\nLa Generalitat de Catalunya disposa d'un web que facilita la mobilitat a les persones interessades, amb tots els mitjans de transport públic existents a Catalunya, és el web de Mou-te amb transport públic per Catalunya . I a la UdG, el Web de mobilitat a la carta permet planificar de forma específica la mobilitat en transport públic amb origen qualsevol població de l’àrea d’influència de la UdG i amb destí els Campus de la UdG.\n+ info sobre mobilitat a la UdG


Vall d'Hebron inaugura la primera unitat de l'Estat dedicada a les teràpies cel·lulars contra el càncer - Diari de Girona\nLes noves intal·lacions compten amb 12 habitacions i capacitat per tractar fins a un total de 140 pacients a l'any\nacn/ddg 25.06.2019 | 23:26\nVall d'Hebron inaugura la primera unitat de l'Estat dedicada a les teràpies cel·lulars contra el càncer Diari de Girona\nL'Hospital Universitari Vall d'Hebron inaugura la primera unitat a l'Estat espanyol dedicada exclusivament als nous tractaments cel·lulars contra el càncer, sobretot de la sang i dels ganglis limfàtics, com la teràpia CAR-T. Aquesta és una teràpia molt innovadora que consisteix a «reprogramar» cèl·lules del pacient perquè el mateix sistema immunitari ataqui la malaltia. «És un tractament que ha vingut per quedar-se i que formarà part de l'arsenal terapèutic contra el càncer per als nostres pacients. Amb aquesta unitat, única, ens anticipem al que vindrà», afirma el cap del Servei d'Hematologia, el doctor Francesc Bosch.\nLes instal·lacions compten amb 12 habitacions amb la tecnologia de monitoratge dels pacients més avançada i amb una pressió de l'aire positiva per evitar infeccions.La creació d'aquesta àrea ha suposat la incorporació d'una trentena d'infermeres per poder donar resposta assistencial, ja que té les condicions d'una semiunitat de cures intensives. Els pacients han d'estar sota vigilància durant dues setmanes, ja que la teràpia pot tenir complicacions i efectes secundaris que requereixen atenció. «És un espai idoni per a tractaments que requeixen de molts professionals», afirma el doctor Bosch.\nLa teràpia CAR-T consisteix a extraure del pacient un tipus de cèl·lules de defensa presents a la sang, els limfòcits T, mitjançant un procés anomenat limfoafèresi. Les cèl·lules són tractades genèticament al laboratori per introduir-hi el receptor d'antígen quimèric T, un receptor que està dissenyat per dirigir-se únicament a les cèl·lules tumorals. Aquests limfòcits T modificats s'administren al pacient. «Agafem cèl·lules del sistema immunitari per enfortir-les i dirigir-les selectivament contra els tumors. És un fàrmac viu», resumeix el doctor Bosch.


Impostos del futur per pagar deutes del passat | JM Simon\nEl debat actual sobre la reintroducció de l’impost sobre el patrimoni em posa dels nervis. No només és electoralista i insuficient, és també hipòcrita i desfassat. La crisi ha estat causada per una globalització de tot -excepte de la democràcia-; el deute amb el que ens les havem avui en dia és la ressaca d’un empatx global i no nacional. Per això la mesura -estrictament nacional- de l’impost sobre el patrimoni és per desesperar-se.\nL’augment de la velocitat de circulació dels diners del darrer quart de segle afegida a crèdits rebuts en funció dels -hipotètics- guanys futurs han desplaçat els estalvis del passat com a font d’inversió i creixement. Abans les inversions es pagaven amb els estalvis -guanys passats- ara les inversions es paguen amb crèdits -guanys futurs-. La globalització d’aquest mecanisme de finançar inversions va fer que l’any 2002 el deute global doblés el producte interior brut global i superés el valor del volum d’intercanvis comercials mundial. Des del 2002 el deute en relació al PIB s’ha desbocat fins al punt que avui ningú -repeteixo, ningú- sap exactament de quans diners estem parlant. L’únic que es pot dir amb certesa és que ens esperen molts anys de reajustament per a poder pagar un deute que no només és financer sinó que és moral, generacional, ecològic i social. Em podria allargar però no cal, està clar que:\n1- El desgavell com l’economia és global,\n2- El deute que tenim és desconegut -ja l’anem descobrint mica en mica-,\n3- Les mesures proposades tant del PSOE com pel PP son, en el millor cas, insuficients.\nTornar al discurs d’augmentar ingressos a base de gravar les rendes és tornar -o continuar- enganyant el personal. Un dels efectes principals de la globalització econòmica de les darreres dècades ha sigut el desmantellament dels sistemes de redistribució de riquesa nacionals; les rendes més altes ja no tributen al país (els paradisos fiscals son plens de patriotes estrangers). La globalització de les finances ha provocat que amb els rics evadint impostos fora de les fronteres nacionals el sistema d’impostos progressius en que els que més cobren més paguen s’ha aprimat de tal manera que els que ara mantenen el que queda d’estat del benestar son bàsicamentla cada vegada més exigüa classe mitja. Ens agradi o no, mentre no hi hagi un govern mundial capaç de gravar als ciutadans allà on siguin i amb capacitat de tancar paradisos fiscals la única manera d’aconseguir incrementar els ingressos necessaris per a perpetuar l’estat del benestar és augmentant els impostos indirectes -és a dir, impostos sobre bens de consum que paguem tots per igual-. Ara bé, no es tracta d’apujar els impostos sobre aquells bens que consumeixen els més necessitats -productes bàsics- sinó de gravar aquells bens de luxe, els bens més contaminants o aquells bens que normalment consumeixen els rics. Bàsicament ens trobem amb la necessitat de gravar emissions de carboni i de capitals. Ni els pobres ni la major part de la classe mitja no es dedica a especular a la borsa ni es pasen l’any viatjant de continent en continent.\nPerò per a implementar qualsevol mesura sigui de taxa, sigui de prohibició, sigui de solidaritat a nivell supranacional és imprescindible que hi hagi una infrastructura política que s’elevi per sobre de l’economia i la controli, la reguli i li faci complir les normes. El problema és que aquesta estructura política supranacional no pot ser duta a terme pels polítics actuals en les situacions actuals doncs tos es troben sota la tutela de banquers, brokers, empresaris, etc… la única manera que les polítics -aquests o els que vinguin- puguin fer quelcom és si tenen els ciutadans al darrera empenyent-los i donant-los-hi la legitimitat i la força necesàries per a canviar el sistema.\nAvui 27 de setembre és el “Earth Overshoot Day”, és a dir, que quan falten 3 mesos per a final d’any la humanitat ja s’ha polit el “capital natural” que la terra ens presta pel 2011. Així doncs, vivim una quarta part de l’any a “crèdit” ecològic. EL problema és que aquest no és un crèdit normal. A diferència dels crèdits amb les entitats financeres que es poden no pagar o es poden deixar a les generacions futures per a que se’n recordin de nosaltres; el capital natural no és fàcilment restituible. És a dir capital com ara la biodiversitat i els manantials una vegada han desaparegut és molt més difícil de reemplaçar. Les generacions futures tindran molt difícil -i sovint impossible- tornar el deute ecològic que generem cada any.\nPer tot això, quan d’una banda ens mirem la magnitud del problema i de l’altra veiem que tots els partits majoritaris del país es pasen el dia parlant de la reintroducció de l’impost sobre el patrimoni és per convencer-se que o es mobilitza la societat civil i posa els polítics entre l’espasa i la paret o no només pagarem justos per pecadors sinó que per fi es podrà anunciar “el final de la història” no com el marcava Fukuyama sinó com el que, efectivament, vivirem.\nTags: crisis ecològica impost patrimoni solució crisis


Sorpresa per la distribució dels escons del Congrés dels Diputats\nL'òrgan ha acordat dispersar Vox, que anirà majoritàriament al galliner; i dona posicions favorables a Cs i el PNB\nper Redacció dilluns, 23 de desembre 2019 - 14:32h\nLa mesa del Congrés dels Diputats ha fet pública aquest dilluns la nova distribució d'escons al Congrés. | Cedida\nAquest dilluns, 23 de desembre, la Mesa del Congrés dels Diputats ha donat a conèixer la distribució d’escons a l’hemicicle després de l’arrencada de la nova legislatura. El nou mapa de la Cambra Baixa ha sorprès tothom i ha indignat alguns dels grups amb representació al Congrés. Amb els 120 diputats del PSOE a la bancada esquerra de l’hemicicle i els 88 del PP a la dreta, les novetats arriben a la zona central del Congrés.\nVox, al galliner; Ciutadans, en una posició molt favorable\nLa tercera força sortida de les eleccions generals del novembre passat va ser Vox. Els seus 52 escons, però, han estat castigats en la nova distribució: són el grup que s'asseurà de manera més dispersa i, a més, la mesa ha situat la majoria dels seus escons a l'anomenat 'galliner' de l'hemicicle, és a dir, a les darreres files. D'aquesta manera, doncs, 33 dels 52 diputats de la formació d'ultradreta s'asseuran a les dues darreres files del Congrés, i 6 més a l'antepenúltima.\nNomés 13 diputats de Vox seran a les quatre primeres files, però molt dividits. Santiago Abascal anirà a primera fila, però, al seu immediat darrere, només s'hi podrà veure, en els plans més habituals de la televisió, aquest grup reduït de diputats del seu grup, ja que el gruix quedarà fora dels focus, al galliner. Això farà que la massa de diputats de Vox sembli força menor que el seu volum real. Com era d'esperar, la decisió ja ha aixecat polseguera: Abascal ha acusat la mesa d'«haver-se coordinat per diluir i excloure Vox».\nL'altra cara de la moneda és Ciutadans. La formació que encapçala Inés Arrimadas al Congrés se situarà en un lloc central malgrat comptar només amb deu escons. La líder del partit se situarà en una posició força visible, televisivament parlant.\nEl PNB i ERC, a la bancada central amb els nacionalistes bascos a primera fila\nA les posicions més 'privilegiades' del terç central del Congrés se situaran Podem, amb els seus 35 escons; ERC, que en té 13; i el PNB que, tot i tenir-ne 6, tindrà plaça davant dels republicans. Els nacionalistes bascos, doncs, tindran places força visibles a l'hemicicle, per davant d'ERC tot i tenir menys de la meitat d'escons. Al seu torn, els cinc diputats de Bildu s'asseuran al galliner, places en què també seran els dos grups que aplegaran els partits minoritaris.\nI és que la Mesa del Congrés també ha aprovat la divisió del Grup Mixt. En aquest darrer, només hi quedaran els diputats de la CUP (2), Unió del Poble Navarrès (2) i Fòrum Astúries (1). Se'n separen els integrants del nou Grup Plural, del qual formaran part JxCat (8), Més País (2), Coalició Canària (2), Compromís (1), el Bloc Nacionalista Gallec (1), el Partit Regionalista de Cantàbria (1) i Terol Existeix (1).\nCongrés dels Diputats ERC VOX


El Govern acorda amb Sony Ericsson la fabricació de mòbils en català\nEl conseller de Governació i Administracions Públiques, Joan Puigcercós, i el director de Sony Ericsson a l'Estat espanyol, Raul Ortiz, han signat aquest dilluns el conveni de telefonia mòbil en català. Amb aquesta signatura Sony Ericsson es compromet a implantar progressivament el català abans del 31 de desembre de 2008 com a opció idiomàtica en els menús i aplicacions de nous terminals que es comercialitzin a Catalunya. També es compromet a tenir en català els manuals d'usuaris i/o guies rapides en suport paper i/o electrònic, si escau. Sony Ericsson esdevé la novena empresa del sector que signa el conveni.\nJoan Puigcercós i Raul Ortiz durant la signatura del conveni (Fotografia)\nPer la seva part, la Generalitat de Catalunya donarà suport institucional a qualsevol iniciativa de Sony Ericsson que tingui com a finalitat la promoció de la llengua catalana, i facilitarà l'assessorament lingüístic en la revisió terminològica de les traduccions si l'empresa ho sol·licita. A més, el Govern promocionarà anualment les novetats que estiguin en llengua catalana dels fabricants i operadores signants, sota el concepte "Telefonia mòbil en català".\nEl conseller de Governació i Administracions Públiques, Joan Puigcercós, ha celebrat l'adhesió de Sony Ericsson "com un dels líders del sector que ajuda a normalitzar la presència de la llengua catalana en un producte tan integrat a les nostres vides i que ha sabut identificar el potencial del mercat català i com correspondre'l".\nEl director general de Sony Ericsson a l'Estat espanyol, Raúl Ortíz, ha comentat que "amb la incorporació de la nostra empresa al conveni de telefonia mòbil en català del Govern de Catalunya, Sony Ericsson demostra novament la vocació de ser la companyia més innovadora i global de la indústria de les telecomunicacions".\nCal recordar que l'acord, impulsat des de la Secretaria de Telecomunicacions i Societat de la Informació que col·labora amb la Secretaria de Política Lingüística en la normalització del català en el sector tecnològic, també preveu que les operadores incloguin com a requisit d'homologació dels terminals en les seves comandes, que els fabricants incloguin el català en els menús i aplicacions. Els operadors, per la seva banda, es comprometen a realitzar campanyes específiques per als seus abonats per facilitar la substitució de mòbils que no estiguin en català per nous terminals que incloguin aquesta llengua. Així mateix els operadors indicaran amb claredat quins són els terminals en català en el marc de les seves promocions i campanyes, i garantiran que totes les comunicacions amb els abonats es puguin fer en català d'acord amb el que estableix la Llei de Política Lingüística i l'Estatut del Consumidor.\nL'adhesió per part de Sony Ericsson s'afegeix a les dels fabricants Nokia, Motorola, Grundig i Alcatel i les operadores Movistar, Vodafone, Orange i Yoigo.\nSi es sumem les quotes de mercat a l'Estat espanyol dels signants de l'acord més la de Benq Siemens i RIM (fabricant de la Blackberry) que també fan tots els productes en català, la presència d'aquesta llengua podria arribar al 80% del mercat dels terminals.\nSegons dades de la Fundació Observatori per la Societat de la Informació de Catalunya (FOBSIC) i l'Institut d'Estadística de Catalunya (Idescat) de l'any 2006 actualment un mínim de 1,5 milions d'usuaris majors de 15 anys, només en el territori del Principat de Catalunya, demanden mòbils en català.


Butlletí 64 – La nostra lluita no s’ajorna | Gràcia per la independència ANC\nLa nostra lluita no s’ajorna\nButlletí núm. 64 (01-02-2018)\nLa nostra lluita no s'ajorna\nEl dimarts 30 de gener ens vam concentrar davant del Parlament, tot i l’ajornament del Ple per investir el President de la Generalitat de Catalunya. Tal com hem après de la història del nostre país i hem demostrat en els darrers mesos, el moviment per la independència és i serà sempre no violent. El dia 30 de gener no és un dia qualsevol, és el Dia Escolar de la No-Violència i la Pau, com a referents que som per als nostres infants i joves, hem seguit en peu de pau per no retrocedir en la conquesta i defensa dels drets democràtics de Catalunya.\nDes dels carrer, des de la societat civil organitzada, des de la nostra voluntat i esperança, continuarem treballant amb els partits polítics i la Presidència del Parlament per tirar endavant la investidura, malgrat les amenaces.\nDimarts a la nit vam desconvocar al Parlament, però la nostra lluita no s’ajorna. Ara, més que mai, ens cal la unitat de tot l’independentisme!\nJa podem presentar esmenes al Full de Ruta del Secretariat Nacional\nDijous 25 de gener vàrem celebrar una assemblea en la qual vam parlar de l’abast del Full de Ruta que ha presentat el Secretariat Nacional i que actualment es troba a disposició dels socis i les sòcies per presentar-hi les esmenes que considerin oportunes. Podeu consultar l’acta aquí.\nVolem agrair totes les aportacions que es van exposar a l’assemblea i les que ens han fet arribar per correu electrònic. Ara és el moment de materialitzar-les, així que les hem d’escriure per poder-les valorar i votar a la propera assemblea que celebrarem el dimecres 7 de febrer a les 19h a la seu dels Lluïsos de Gràcia.\nProcediment per presentar esmenes\nAquí trobareu la ponència del Full de Ruta.\nEls socis de ple dret podeu enviar tantes esmenes com vulgueu a graciaperlaindependencia@assemblea.cat abans del dia 3 de febrer, indicant:\n– Nom i cognoms de l’esmenant\n– Situació del text a esmenar dins el Full de Ruta (paràgraf)\n– Tipus d’esmena: d’addició, de modificació o de supressió\n– Text que apareix a la ponència de Full de Ruta\n– Text amb l’esmena proposada\n– Justificació/explicació de l’esmena que es proposa\nUs adjuntem un formulari per facilitar la presentació d’esmenes. Ho podeu fer en aquest format o en el que vulgueu sempre que s’incloguin totes les dades: formulari per presentar esmenes.\nAprofitem per recordar-vos que és important que consulteu si esteu correctament inscrits al cens i que, per tant, no tindreu cap incidència per poder fer les votacions i acreditar-vos per assistir a l’AGO del dia 25 de febrer. Ho podeu consultar aquí.\nLes botigues del barri ens donen suport\nVolem fer constatar el nostre agraïment pel suport que hem rebut per part de moltes botigues del barri, que ens fan costat obertament i ens han demanat domassos, pins i altres materials per tal de contribuir en fer difusió de les nostres lluites. Un nombre de comerços que amb el temps va creixent.\nLes llibreries Ona (carrer Gran de Gràcia, 217) i La Memòria (Plaça de la Vila, 19) estan al nostre costat fent de trinxera cultural.\nTambé destaquem el compromís de les botigues Arc Iris de roba per a homes i infants (carrer Gran de Gràcia, 196-198, Plaça Trilla), que per iniciativa pròpia han posat a la venda bufandes grogues amb la compra de les quals es realitza un donatiu de solidaritat amb l’ANC AT-Gràcia. A més, són un punt destacat en la venda de pins.\nL’establiment Bo per Tu (carrer Puigmartí, 21), que està especialitzat en productes alimentaris sense al·lèrgens, també distribueix pins i s’ofereix com a punt de trobada i recapte de material.\nFinalment, la botiga de moda Trastevere (carrer Mare de Déu dels Desamparats, 9) ofereix llaços grocs solidaris per a la Caixa de Solidaritat.\nEt posem al dia de l’activitat de la Territorial i et fem partícep de les convocatòries\nVoluntari, voluntària, anima’t a participar en les sortides organitzades! És important que siguem el major nombre de persones possible. Aquests són els espais on pots col·laborar:\nMultiparades del Barcelonès: alcarrer.gracia@gmail.com\nAquest dissabte 27 de gener vam fer una parada especial per la festa de Foguerons celebrada al nostre barri. La parada, ubicada a Astúries – Fontana des de les 18h a les 00h de la nit, va estar molt concorreguda per gent que venia a aconseguir llaços, xapes i altres materials, així com per informar-se sobre el nostre punt de vista davant la situació política actual. També es van rebre molts donatius per la Caixa de Solidaritat. Cal destacar, que la majoria de persones que es van atansar a la parada es van mostrar molt esperançades i amb una gran determinació.\nSetmanalment s’organitzen parades, si us hi voleu sumar tan sols fa falta que us apunteu mitjançant aquest enllaç: https://doodle.com/poll/wngipbnzd55rm33t.\nProgramació de parades a Gràcia gener-març\nDissabte 3 febrer: Gran de Gràcia/Travessera de Gràcia, d’11 a 14h (matí)\nDiumenge 11 febrer: Passeig de Sant Joan/Còrsega, d’11 a 14h (matí)\nDissabte 17 febrer: Plaça Joanic, d’11 a 14h (matí)\nDissabte 24 febrer: Astúries/Gran de Gràcia (Fontana), de 18 a 21h (tarda)\nDissabte 3 març (Sant Medir): Travessera de Gràcia/Mare de Déu dels Desemparats (mercat Abaceria), de 9 a 13h (matí)\nDissabte 10 març: Astúries/Gran de Gràcia (Fontana), d’11 a 14h (matí)\nDiumenge 18 març: Passeig de Sant Joan/Còrsega, d’11 a 14h (matí)\nDissabte 24 març: Astúries/Gran de Gràcia (Fontana), de 18 a 21h (tarda)\nDurant l’última campanya els i les motxillaires van fer una gran feina als barris on més feia falta informar i parlar amb la ciutadania. El resultat va ser molt satisfactori i diversos socis i sòcies s’han interessat en participar-hi.\nDe moment, la comissió està a l’espera de que s’aclareixi el panorama dels propers mesos i setmanes. Properament s’organitzarà una trobada per explicar les tècniques i tàctiques que ens han donat uns bons resultats per apropar-nos a la gent i que també són d’utilitat en qualsevol tipus de conversació amb familiars, amics o coneguts. Quan estiguin lligats tots els detalls de la trobada, enviarem un correu electrònic amb tota la informació. Mentrestant, ens podeu contactar escrivint a alcarrer.gracia@gmail.com.\nEn Peu de Pau (EPDP)\nEn Peu de Pau (EPDP) és una iniciativa que ofereix tallers conduits per formadors de Fem Noviolència (FNV) que s’organitzen des de les Assemblees Territorials de l’ANC o pels CDRs.\nEn aquestes formacions s’ensenya a controlar les emocions i a tirar endavant la lluita des del compromís amb la no-violència, el mitjà per aconseguir els nostres objectius. Actualment estem a l’espera d’acordar lloc i data per realitzar-ne un al barri de Gràcia. De moment en hi ha previstos a Ciutat Vella i Sant Gervasi, però també s’han d’ultimar els detalls.\nA mesura que es concreti la informació, us avisarem tant de la formació a Gràcia com la d’altres indrets de Barcelona. Segurament serà ben aviat!\nCorreu electrònic: graciaperlaindependencia@assemblea.cat\nL’equip de repartiment de cartells i visites a comerços de l’ANC Gràcia necessita ampliar els seus voluntaris. Especialment, necessitem voluntaris que puguin repartir informació a comerços en horari comercial. Per participar, ens pots escriure a graciaperlaindependencia@assemblea.cat\nEl Rebost Solidari busca local, ens ajudes a trobar-lo?\nGràcia Participa busca local per instal·lar-hi el Rebost Solidari. Hauria de ser una planta baixa d’uns 500 m² amb accés de càrrega i descàrrega. En coneixes algun?\nGràcia Participa és una plataforma d’entitats i associacions veïnals de la Vila de Gràcia que ha cregut necessari organitzar-se per defensar que es desenvolupi el Pla de xoc contra la pobresa aprovat el mes d’octubre de l’any 2015 al districte. Està formada per veïns i veïnes de Gràcia que treballen per assegurar que tothom del barri tingui accés a aquelles necessitats més bàsiques com són l’alimentació, l’escalf i l’habitatge. Tot això a través de la implicació de les entitats del barri. Des del Rebost Solidari es preparen i entreguen lots d’aliments a famílies amb dificultats per cobrir la necessitat bàsica de menjar.\nMíriam Cano Catorze – 29 de gener del 2018\n(Carta a David Fernández)\n“Tu ets aquesta resistència, la que fa causa pròpia de qualsevol injustícia, passi on passi”. Fins allà on m’arriba la memòria, mai t’he sentit alçar la veu. Al contrari: tot sovint cal parar molt bé l’orella perquè xerres fluixet, lluny de les grandiloqüències i els cops d’efecte que deuen ensenyar a les masterclasses d’oràtoria a què van assistir els que fan anar els “mirivostès” i els “ciudadanosdeapié” en els discursos buits que tant m’exasperen. En aquesta mena de societat de l’espectacle que engoleix la política, fins en temps tan difícils com els que vivim.\nDe tant en tant, d’entre aquells reguitzells de dades rigorosíssimes que els etzibes a aquells que et –ens– volen fer passar bou per bèstia grossa, se t’escapa un somriure espontani, ample i tímid, tranquil·litzador. També has serrat les dents de ràbia, davant la impunitat, la mentida i la fatxenderia d’aquells que, havent robat, somreien burletes. I sempre, sempre, en els petits gestos hi he vist una persona d’una humanitat que sobreïx.\nT’escric això, tot esmorzant –no sóc amiga de les cartes obertes–, després de veure’t ahir al FAQs: vas aparèixer just després que aquell senyor del PP (Sergio, es deia?), esgotada la condescendència, passés als crits i als insults. Un cop més, el teu discurs va ser balsàmic. Pel que deies, per com ho deies, per la implacabilitat davant la mentida que justificava la repressió. Qualsevol repressió. Perquè vas deixar en evidència les formes testosteròniques, el salconduit de la ignorància que, malauradament, ens hem d’empassar cada dia al carrer, als mitjans i als Parlaments. Teníem la raó contra bords i lladres, el meu poble i jo, que deia l’Espriu. [Llegeix tot l’article]\nDimecres, 7 de febrer: Assemblea de Socis a les 19h. Lloc: Lluïsos de Gràcia.\nDiumenge, 18 de febrer: Assemblea General Ordinària de 12h a 13h.\nDivendres, 2 de febrer: Caminada pels presos polítics al centre de Barcelona. A les 19h a Plaça Catalunya.\nDijous 1 de febrer: Presentació del Protocol antifeixista de la Vila de Gràcia. A les 19:30h a l’Espai Jove La Fontana. Organitza: Arran Gràcia i CDR Vila de Gràcia.\nDissabte, 3 de febrer: Ens quedem, convocatòria per fer una bustiada massiva al barri per fer arribar als i les veïnes dels blocs de pisos de propietat vertical una convocatòria d’autorganització. A les 10:30h a la Plaça Revolució. Organitza: Moviment Popular de Gràcia, Plataforma Veïnal Ens Quedem, Oficina d’Habitatge Popular de Gràcia i Sindicat de Llogaters.\nFA 4 MESOS VAM DEFENSAR LES NOSTRES INSTITUCIONS PACÍFICAMENT AL CARRER\nHEM RECUPERAT EL PARLAMENT\n‘ 155, I ARA QUÈ? ‘ – Xerrada d’Antoni Castellà a l’Orfeó Gracienc\nDimecres per la llibertat, 18 de juliol a la plaça del Nord\nXerrada informativa sobre la consulta de primàries als Lluïsos\nDilluns, 16 de juliol, a la plaça de la Vila\nAquesta setmana a la Vila de Gràcia\nDimecres per la llibertat, 11 de juliol a la plaça del Nord


L'Alzina | Conveni entre La Fundació «Els Pepitus» Gay-Robert i l'Ajuntament\nL′Alzina, revista independent de Palau-solità i PlegamansConveni entre La Fundació «Els Pepitus» Gay-Robert i l'Ajuntament\nLa Fundació «Els Pepitus» Gay-Robert i l'Ajuntament signen un conveni de 15.000 euros destinats a persones majors de 65 anys\nEnric Cartoixà, president de la fundació «Els Pepitus», i l'alcalde, Oriol Lozano, en el moment de la signatura del conveni.\nDesprés de dos mesos de diàleg, el president de la Fundació privada «Els Pepitus» Gay-Robert, Enric Cartoixà; i l'Alcalde de Palau-solità i Plegamans, Oriol Lozano, van signar, en plenes festes nadalenques, el passat 27 de desembre, un conveni mitjançant el qual la fundació dóna al consistori un total de 15.000 euros destinats a persones majors de 65 anys que precisin d'ajuts degut a la seva situació de pobresa. L'acte de signatura es va fer al Saló de Plens de l'Ajuntament.\nLa Fundació «Els Pepitus» Gay-Robert, dirigida per Enric Cartoixà i subvencionada per la immobiliària Naficis, S.L., té per objectius estimular i fomentar la formació tècnica, humanística i cultural en estudis de nivell superior, a més de beneficiar, com ha estat el cas de l'Ajuntament de Palau-solità i Plegamans, amb ajuts econòmics i socials a persones majors de 65 anys. «Els Pepitus» Gay-Robert col·labora amb l'Ajuntament des de l'any 2008, si bé la quantitat ha variat en funció dels recursos de la mateixa fundació.\nEl conveni recull que l'aportació econòmica va destinada a l'àmbit de serveis socials, que és qui treballa directament amb les persones majors que travessen situacions de dificultat.\nOriol Lozano va agrair la col·laboració de «Els Pepitus»: «Totes les aportacions són molt ben rebudes, especialment aquelles que serveixen per ajudar les persones que més ho necessiten».\nTotes dues parts es van comprometre a efectuar el seguiment conjuntament i coordinat de les actuacions mitjançant reunions periòdiques. El Departament de Serveis Socials de l'Ajuntament realitzarà el seguiment de la situació sòcio-familiar de les persones majors de 65 anys que es trobin en les circumstàncies que els facin precisar d'intervenció.\nFundació «Els Pepitus»


ITCOIB eHealth Xperience « Innovació i Tecnologia COIB\nUna píndola formativa en un ambient distès i en un grup reduït. Trobar-nos i apendre fent un cafè. Son trobades de 2 hores de duració amb dos blocs diferenciats.\nDurant la primera hora tindrà lloc el eHealth Update on ens actualitzarem en diferents temes relacionats amb la eHealth gràcies als docents de la Universitat de LaSalle Ramón Llull. Experts en diferents matèries ens faran una classe expréss tot fent un cafè.\nA continuació, i amb una durada d’una hora, el Projects Showroom, on ens presentaran tres projectes tecnologics innovadors. Interactua amb persones innovadores, coneix i aprèn de la seva experiència.\n17:30 Recepció i benvinguda dels assistents amb un cafè\n18:00 eHealth update\n20:00 Cloenda de la sessió\n¡Consulta l’agenda per veure les properes sessions!


Mor l’exconseller de Sanitat i expresident de la Diputació de Castelló Joaquín Farnós - À Punt\nMor l’exconseller de Sanitat i expresident de la Diputació de Castelló Joaquín Farnós\nEl polític d’Orpesa va ocupar nombrosos càrrecs en totes les administracions, des de la local fins a l'estatal\nEl polític Joaquín Farnós, en una imatge d'arxiu / Arxiu Canal 9\n31 de maig 2021 - 08:47\nL’exconseller de Sanitat en el govern de Zaplana i expresident de la Diputació de Castelló Joaquín Farnós ha mort aquest diumenge als 86 anys. L’expolític, que ha faltat a Benicàssim (Plana Alta), va tindre una extensa trajectòria, que va començar al finals dels setanta quan va ser senador constituent sota les sigles de la UCD. Era el començament d’una carrera política que posteriorment el va portar a ocupar diversos càrrecs en pràcticament totes les administracions.\nL’expolític l’acomiadaran aquest dilluns al tanatori de la Magdalena de Castelló de la Plana i posteriorment, el sepeli tindrà lloc a la cocatedral de Santa María de la capital. La Diputació de Castelló ha decretat dos dies de dol oficial per la mort del primer president d'aquesta institució durant l'etapa democràtica.\nFarnós, natural d’Orpesa (Plana Alta), era llicenciat en Medicina. Després de la seua etapa com a senador, va ser regidor de l’Ajuntament de Castelló de la Plana i president de la Diputació de Castelló des de 1979 fins al 1983. A més de la UCD, Aliança Popular, Unió Valenciana i el Partit Popular van ser algunes de les sigles en què se va integrar.\nDesprés d’una etapa com a diputat a les Corts als huitanta, l’aleshores president de la Generalitat, Eduardo Zaplana, el va nomenar conseller de Sanitat el 1995.\nRepresentants de tots els partits han destacat la figura de Joaquín Farnós, a qui alguns han considerat “home clau” en la consolidació de la democràcia.\nCondol des de les files populars\nDes del PP de la Comunitat Valenciana lamentaven la seua pèrdua i assenyalaven que Farnós va ser un "gran polític de Castelló". Des d’aquesta formació, la seua expresidenta, Isabel Bonig, també apuntava que Joaquín Farnós va ser "un gran metge i un gran polític que va acomiadar fa pocs mesos la seua esposa". El president de la Diputació d'Alacant, Carlos Mazón, se sumava també a les condolences i apuntava que va ser un "home clau en la consolidació democràtica de Castelló, en el PP i en la Generalitat".\nL'actual president de la Diputació de Castelló, José Martí, ha definit Joaquín Farnós com "un home amb una clara vocació de servei públic que també va demostrar com a conseller de la Generalitat".\n— José Martí (@presidentjmarti) 30 de mayo de 2021\nPer la seua banda, el president de la Generalitat, Ximo Puig, també ha mostrat "tota la solidaritat" amb la família de Farnós. "Vull compartir el reconeixement pel seu treball i el sentiment per la seua pèrdua", expressava en el seu compte de Twitter.\nCondol i tota la solidaritat amb la família de Joaquín Farnós q fou president de la Diputació de Castelló i Conseller de Sanitat de la Generalitat. Vullc compartir el reconeiximent pel seu treball i el sentiment per la seua pèrdua.\n— Ximo Puig (@ximopuig) 30 de mayo de 2021


Hisenda investiga Bankia per possible delicte fiscal de 15,5 milions | Economia | EL PAÍS Catalunya\nHisenda investiga Bankia per possible delicte fiscal de 15,5 milions\nL'Agència Tributària creu que pot haver-hi un frau conjunt que afecti el banc i els 86 implicats en el seu conjunt\nMadrid 6 OCT 2014 - 21:31\tCEST\nJosé Ricardo Martínez, de la UGT, amb Arturo Fernández, de CEOE. B. Pérez\nL'Agència Tributària ha iniciat els tràmits per procedir de forma immediata a una investigació sobre un possible delicte fiscal complet per valor de 15,5 milions, que és la quantitat que van gastar 86 consellers i executius entre el 2003 i el 2012 sense declarar a Hisenda. El fet de participar en un delicte complet d'aquesta quantia podria provocar, segons fonts consultades, que les 86 persones es veiessin afectades, encara que les quantitats defraudades per algunes d'elles fossin inferiors als 120.000 euros.\nFins ara, alguns dels afectats han comentat que la possible quantitat defrauda a Hisenda era petita, i per tant mai no arribaria a la categoria de delicte. Amb aquest moviment, l'Agència Tributària pretén evitar aquesta via de fuita i englobar tots els participants, juntament amb el banc, en aquesta operació de presumpte delicte fiscal. D'aquesta manera, també es busca evitar la prescripció del delicte, que només afecta els últims quatre anys, ja que s'intenta demostrar que va ser una actitud continuada amb ànim de defraudar.\nL'escàndol de les targetes suma una altra dimissió d'un conseller de Bankia (castellà)\nGonzález demana la “reacció ràpida” de la justícia per les targetes opaques (castellà)\nGuindos: “El primer a qui se li regira l'estómac és el ministre” (castellà)\nL'escàndol de les targetes ha causat cinc dimissions més (castellà)\n“Tothom coneixia les targetes, però som en un teatre” (castellà)\nEl fisc considera que existeixen possibilitats que Caja Madrid i després Bankia, sota els mandats de Miguel Blesa i Rodrigo Rato, haguessin establert un sistema d'ocultació de les despeses de les targetes de manera que no es poguessin detectar. Hisenda investiga si el mètode utilitzat va ser el de l'arrodoniment de xifres de moltes quantitats importants amb la finalitat de crear una borsa de diners opacs amb la qual fer front a les despeses de les targetes no declarades. Encara que les fonts consultades consideren que encara és aviat per treure conclusions, s'investigarà per aquesta via.\nUna altra de les qüestions importants serà qui és el responsable d'aquest possible delicte: Bankia o Caja Madrid. Des de Bankia sempre s'ha manifestat que l'activitat il·lícita es va organitzar des de Caja Madrid, si bé admeten que una vegada constituïda BFA, la matriu de Bankia, es va mantenir aquest sistema de targetes opaques fins al maig del 2012, data en què va arribar a la presidència José Ignacio Goirigolzarri.\nJoies, viatges i hotels a Nova York entre les despeses de les ‘vises’\nEl cas ha arribat a les mans del jutge instructor del cas Bankia, Fernando Andreu, a qui la Fiscalia Anticorrupció va informar de l'existència de possibles delictes societaris i d'apropiació indeguda.\nD'altra banda, s'han conegut les primeres despeses que es van realitzar amb les targetes opaques. Joies en botigues de luxe, viatges i estades en hotels de Nova York o dècims de loteria són algunes d'aquestes despeses de 82 consellers i directius.\nSegons van informar a Efe fonts jurídiques, alguns dels membres de la cúpula de Caja Madrid van carregar a la seva targeta, a més, compres realitzades en coneguts grans magatzems i supermercats. Del total dels diners, van gastar tres milions en restaurants, dos milions en disposicions d'efectiu, més d'1,5 milions en desplaçaments i viatges, més d'un milió en grans superfícies, prop de 800.000 euros en hotels i uns 700.000 euros en roba i complements.\nEl secretari general de la Federació de Serveis (FES), de la UGT, José Miguel Villa, va afirmar ahir que la Federació no prendrà mesures contra Rafael Torres, conseller de la Comissió de Control de Caja Madrid, per l'ús de les targetes opaques, ja que totes les despeses que va realitzar van correspondre a l'activitat sindical. No va fer cap extracció d'efectiu. La targeta tenia un límit de 1.300 euros mensuals el 2005.\n“Ha complert amb les normes internes del sindicat. No podem castigar-lo amb una dimissió de la feina de casa o una devolució dels diners”, va dir Villa.\nSi Hisenda multés el sindicalista, per no declarar els pagaments, la UGT “farà front a la sanció”. Villa va criticar la “hipocresia” de partits polítics, Govern, Hisenda i Banc d'Espanya en aquest assumpte “que era conegut per tots”. També es va deslligar de la UGT de Madrid, on sí que ha dimitit José Ricardo Martínez, secretari general. La federació va tenir tres representants en la Comissió de Control de Caja Madrid. El primer d'ells, el nom del qual no va citar, va ocupar càrrec abans del 2003. Va abandonar el sindicat perquè es va negar a ingressar les dietes a la Federació i va ser substituït per Félix Sánchez Acal, que va morir el 2003.\nArturo Fernández, vicepresident de la CEOE, i els directius de la patronal Miguel Corsini i Javier López Madrid han retornat en total 118.500 euros gastats amb les targetes.